open-index/open-wikipedia-markdown huggingface dataset:
遼道宗

**遼道宗仁聖大孝文皇帝**，諱**洪基**，字**涅鄰**，小字**查刺**，遼興宗長子也。母曰仁懿皇后蕭撻里。

## 紀
### 早曆
景福二年八月丙午，生於剌河源。重熙六年，年六歲，封梁王。

十一年十一月，進封燕國王，總中丞司事。十二年八月辛丑，總北南院樞密使事，加尚書令，進封燕趙國王。

二十一年七月，拜天下兵馬大元帥，知惕隱事，預朝政。帝性沈靜嚴毅，每入朝，興宗為之斂容。

### 踐阼
二十四年秋八月丁亥，興宗不豫，召帝諭以治國之要。己丑，興宗崩於行宮，遺詔帝嗣位。帝即皇帝位於柩前，是為道宗。帝居喪哀慟，不視朝。辛卯，百僚上表固請，始臨朝。

戊戌，遵遺詔，命西北路招討使、西平郡王蕭阿剌為北府宰相，權知南院樞密使事；北府宰相蕭虛烈出領武定軍節度使。辛丑，改元清寧，大赦。

### 崩逝
壽昌六年十二月，帝不豫。七年春正月壬戌朔，力疾御清風殿，受百官及諸國使朝賀。癸亥，如混同江。甲戌，帝崩於行宮，年七十。遺詔以孫燕國王耶律延禧嗣位，延禧者，昭懷太子耶律浚之子也。六月庚子，上尊諡曰仁聖大孝文皇帝，廟號道宗。辛亥，葬于慶陵。

## 著作
按陸游《老學庵筆記》，遼相李儼曾作《黃菊賦》獻帝，帝答詩《題李儼〈黃菊賦〉》賜之。

## 宗室
### 父母
*父：遼興宗
*母：仁懿皇后蕭撻里

### 后妃
*宣懿皇后蕭觀音：欽哀皇后蕭耨斤弟樞密使蕭惠之女。生耶律浚、耶律撒葛只、耶律糾里、耶律特里。
*惠妃蕭坦思：駙馬都尉蕭霞抹之妹。初封皇后，尋降為惠妃，後為太皇太妃。
*蕭斡特懶：蕭坦思之妹，先適耶律乙辛子耶律綏。後以宜子入宮。

### 子女
#### 子
*昭懷太子耶律浚：母蕭觀音，早薨。子耶律延禧嗣位，追尊為大孝順聖皇帝，廟號順宗。

#### 女
*長女：魏國公主耶律撒葛只：母蕭觀音。初封鄭國公主，咸雍中，徙封魏國。下嫁蕭霞抹。
*次女：趙國公主耶律糾里：母蕭觀音。初封齊國公主，進封趙國。下嫁蕭撻不也。
*三女：梁宋國大長公主耶律特里：母蕭觀音。初封越國公主，乾統初，進封秦晉國大長公主，徙封梁宋國。下嫁蕭酬斡。

## 據


## 出典
《遼史》卷二十一至卷二十六
分類:遼本紀
滑輪

**滑輪**，一名**鹿盧**，機械也。輪有槽，環樞而動，索在輪上，負荷牽曳以為工器者也。分定、動、組合：定滑輪，中樞不動者也；動滑輪，隨物偕動者也；至於定動協合，以節功力者，謂之滑輪組。
## 性
縮圖
一、索在定滑輪左下者之引力與索在定滑輪右下者之引力同。

二、索在動滑輪左上抑右上者之引力為所負物重之半。
分類:物理
分類:基礎之文
陶寺遺址

縮圖|陶寺朱書，或文堯也
**陶寺**，龍山文化之遺址也。處臨汾之地，轄地甚少，不及二里頭，故曰邦國也。其國或曰堯都，或曰禹都，眾議紛紛，無人知其解也。

其遺址有朱書出土，有二字，或文堯也，或文命也。亦有圭表，觀像台見於此，因羲和觀天象，受民時，亦有羲和之國論也。

是至中期，其王殘暴，故窮黎起兵，大破上族區，石峁邦國見此，舉兵南下，趁虛而入，乃奪陶寺之權也。

陶寺末，斯二里頭朝立，不能敵，遂於眾文化沒也。
圭表

縮圖|圭表也
**圭表**者，度量日影之器也。置圭於正北，日影方可顯於表上，以此定節氣，正曆法也。

## 史
昔上古陶寺邦國時，天文官掌之，以測天象，授民時也。

周公置度量日影之器，名曰圭表也。

漢時置圭表於露天，青銅製之，表高八尺，圭長一丈三尺，因其巨大，弗能拆卸，故詳其刻，以便察之。

元時若思造觀星台，觀天象以正曆法也。

## 據
*《「日影千里差一寸」觀念起源新解》

分類:天文
燕文明帝

**前燕太祖文明皇帝**諱**皝**，**慕容**氏，字**元真**，小字**萬年**，昌黎棘城人，鮮卑族，晉遼東公慕容廆三子，母段氏，十六國時燕之立者。慕容皝勇毅且多謀，尚經學，曉天文。

## 紀
晉元康七年，文明帝生。建武初拜冠軍將軍、左賢王、封望平侯。

太寧末年，文明帝拜平北將軍，封朝鮮公。咸和八年，武宣帝崩，文明帝嗣遼東郡公，以平北將軍行平州刺史，督攝部內，統遼東焉。九年，文明帝連兵攻殺鮮卑木堤和烏丸悉羅侯也。咸康二年正月，文明帝固以海冰而自海攻仁，仁被擒而死之。三年十月，文明帝從封奕之說，自稱燕王，建前燕，追武宣帝為武宣王，夫人段氏為武宣后，立世子儁為太子。七年，文明帝得晉封為使持節、大將軍、都督河北諸軍事、幽州牧、大單于，封燕王。文明帝「雄毅多權略」，尚漢禮也。其平內亂，破宇文部、段部，卻後趙之攻，破高句麗，威震北方，為燕主中國定基也。八年，遷都龍城。

永和四年九月丙申崩，年五十二。子儁稱帝，追諡文明皇帝，廟號太祖。

## 宗室
### 父母
*父：燕武宣帝
*母：段氏

### 兄弟姊妹
#### 兄
慕容翰，文明帝异母兄

#### 弟
*慕容仁，文明帝同母弟
*慕容昭，文明帝同母弟
*慕容幼，文明帝异母弟
*慕容稚，文明帝异母弟
*慕容軍，文明帝异母弟
*慕容汗，文明帝异母弟
*慕容評
*慕容彪

#### 妹
慕容氏，魏昭成帝妃

### 后妃
*段王后
*高氏
*蘭淑儀
*公孫氏

### 子女
#### 子
*慕容交
*慕容儁，次子，前燕景昭帝
*慕容遵，一名逮，封臨賀王
*慕容恪，四子，封太原王
*慕容垂，本名霸，五子，後燕武成帝
*慕容友，封范陽王
*慕容厲，封下邳王
*慕容度，封樂浪王
*慕容宜，封廬江王
*慕容桓，封宜都王
*慕容徽，封河間王
*慕容龍，封曆陽王
*慕容納，封北海王
*慕容秀，封蘭陵王
*慕容嶽，封安豐王
*慕容德，燕獻武帝
*慕容默，封始安公
*慕容僂，封南康公
*慕容宇
*慕容宙，封章武王

#### 女
昭成皇后慕容氏，魏昭成帝皇后，生魏獻明帝、秦明王翰

## 注

分類:前燕本紀
憲法

**憲法**，一名**憲典**，國之大法，亦母法也，適用於全民，所以楷定國體、民權及諸官制者也。有剛與柔、載府、不載府之別，亦有欽定、協定、民定之異。

## 辨名
憲法二字，漢古文但訓法律。獨《日本書記》載“十七條憲法”之語，用如根本大法。及近代，日人譯constitution為憲法，施及中國。而嚴譯及部定詞謂之憲典，典即典章制度，不綴法字，所以別諸子法也。

分類:律法
分類:基礎之文
犼

**犼**，俗云**望天吼**、**朝天吼**、**蹬龍**，中國古譚之神獸也。好守望。

清東軒主人《述異記》云：「東海有獸名犼，能食龍腦，騰空上下，鷙猛異常。每與龍鬥，口中噴火數丈，龍輒不勝。康熙二十五年夏間，平陽縣有犼從海中逐龍至空中，斗三日夜，人見三蛟二龍，合鬥一犼，殺一龍二蛟，犼亦隨斃，俱墮山谷。其中一物，長一二丈，形類馬，有鱗鬣。死後，鱗鬣中猶焰起火光丈餘，蓋即犼也。」

分類:中華古譚之生物
柴門霍夫

**拉扎魯·路德維克·柴門霍夫**，波蘭猶太人。創世界語。西元一八五九年生於比亞韋斯托克，原名**拉扎魯·馬爾科維奇·柴門霍夫**。父為中學教師。欲世界和平，乃造世界語。歿於一九一七年。

分類:波蘭列傳
分類:世界語
通貨膨脹

**通貨膨脹**，略稱**通脹**，又名**浮溢**、**嗇貨財豐**，計學之事也。謂泉幣、信用遠過食貨之所需，致幣值折抑、貨價騰湧，而人民市買之能力為之大減。

分類:計學
蔡大鼎

**蔡大鼎**，琉球國人。道光三年生於久米村，漢人後裔。二十八年，與鄭良佐、蔡呈禎往福州，學風水地理及修葺王陵之法。後拜署長史。同治六年，冊封使趙新、于光甲率舟舸赴琉，大鼎與楊光裕等人迎之。

故事，琉球朝貢於清。光绪元年，日本不許朝貢。次年十二月十日，王召三司官向居謙議。時進貢使毛精長未歸國。遂秘遣紫巾官向德宏，以探看精長，陰求清援。蔡大鼎、林世功等凡十有九人亦從。北山名護間切湖邊底登途，經太平山，以三年四月抵福州，以密信與閩浙總督何璟，而後璟輾轉上達。又從朝廷命令，居福州柔遠驛，以俟錯置。然清廷默爾無所應。

五年，日併琉球，改沖繩縣。向德宏輩剃髮易服，以擬商人，往京師交涉。八月十四日，蔡大鼎、林世功等人從向德宏，於福州河口萬壽橋左近渡口就道，航達天津，請於李鴻章，冀其沮止日本。其間，蔡大鼎以北上所歷，成《北上雜記》。時日本陰遣偵伺，欲戕德宏。德宏遂滯天津，以情況聞琉球使臣，而鴻章庇護之。蔡大鼎、林世功輩往京師，與進貢使毛精長齊上書總理衙門、禮部云，欲清廷有所錯置。

明年，美國前總統格蘭特斡旋，而李鴻章與竹添進一郎談判。日人以宮古、八重山與清，清幾欲可之，以復琉球國焉。蔡大鼎、毛精長、林世功等人上書，云二島土地貧瘠，萬萬不宜可許。而清廷大臣之於琉球案，亦各自有所思謀。議遂寢。林世功自殺於總理衙門以聲反。慈禧太后深嘉其忠，厚葬之。而琉球案懸而不決。蔡大鼎、毛精長拒歸國，奔走以謀復國，客死中邦。毛精長歿於京師。至蔡大鼎物故之處，或京師，或福州，無以明辨矣。

大鼎能詩。所作《北上雜記》之外，有《程公寵文傳副》等文，《閩山遊草》《續閩山遊草》《北燕遊草》等詩集。又有《漏刻樓集》，值沖繩島之役，焚毀失傳。

## 引據

分類:琉球列傳
螭

縮圖|螭首在排水處
縮圖|碑首螭首
龍生九子，其一爲**螭**，此中國古譚也。雙字則謂之**螭首**。

口大，能容水。中國古建築以之飾排水處。

石碑上部亦有螭首。

## 引據


分類:龍
南冰洋

**南冰洋**，一稱**南溟**，大洋也。環南極洲，北接太平洋、大西洋、印度洋。
## 引據


分類:印度洋地理志
陳冠明

**陳冠明**，江蘇徐州人。西元一九五六年生。業農。二〇〇一年，聞北京之將舉五輪會，遂有遠遊之志，但憑三輪登途。馳於平原，御乎艽野。行止以之，寤寐在斯。此三輪車，一九九八年所買也，有隙則補，曾不棄置易新。二〇〇八年，乃就京華。演講於鳥巢，闡其奧運觀，伸愛護自然之理，集觀客之署名。又俯身道陂，親入草叢，拾棄物以得其所。冠明所歷日繁，愈知何以居易，每及一城，乃就官廨，得介紹書以赴次邑。明年，自度徧覽中邦，遂欲周遊萬國。方其時也，冠明足跡，西及珠峰，南達港澳。遂至國境，欲就日南。邊卒聞之，徑告越南軍士，攝像存檔而後通關。既入越南，方補簽證。冠明鬚髮皓然，車色斑斕。華人視而遽識之，遂援以金，或時亦延之傳舍。然多風餐露宿。二〇一七年十月十八日歿。

## 引據


分類:中華人民共和國列傳
五百粎口徑盂面射電遠鏡

**五百粎口徑盂面射電遠鏡**，俗名**中國天眼**，英文略稱**FAST**。在貴州省平塘縣克度鎮大窩凼窪地，屬中國科學院國家天文臺。焦比達零點四六七。窪地以溶蝕而成，遂因勢以建遠鏡。西元二〇一一年，始立質幹。五稔而成。

分類:貴州省
江攝

**江攝**（中古拼音：k**rung**），列於十六攝，《廣韻》二零六韻佔其四。陽入聲韻。

## 韻部

## 等呼
舒聲：

入聲：

## 擬音
江韻/ɯɔŋ/，覺韻/ɯɔk/。

## 聲韻

## 古今例字
幫組：

莊組：

知組：

喉牙：
漢堡 (釋義)

**漢堡**可為：

*漢堡，德國北之邑也；
*漢堡包，西洋駃餐也，類中國之肉夾饃；
*漢堡排。
公曆十月二十日

**十月二十日**者，公曆之二百九十三日也（閏年之二百九十四日），距歲暮餘七十二日。

## 大事
* 一五四八年：玻利維亞立都拉巴斯。
* 一六〇〇年：島左近將西軍於杭瀨川東軍退之，是為杭瀨川之戰。
* 一六二六年：努爾哈赤第八子皇太極於瀋陽登基，是為清太宗。
* 一七〇八年：一六六六年倫敦祝融之聖保羅座堂，建築師克里斯多佛·雷恩重立之。
* 一七四〇年：神聖羅馬帝國皇帝查理六世駕崩，其女兒瑪麗婭·特蕾西婭根據遺詔成為奧地利首位女大公。
* 一八〇三年：美國國會許路易斯安那購地案。
* 一八一八年：美英訂《一八一八年條約》，定以北緯卌九度線，為美加兩國邊境。
* 一八二七年：希臘獨立戰爭：英、法、俄三國海軍於納瓦利諾戰役擊潰奧斯曼帝國、其屬國埃及、突尼斯海軍。
* 一八五三年：克里米亞戰爭。
* 一八八三年：秘魯依安孔條約，智利塔拉帕卡大區割讓之。
* 一九二三年：《中國青年》刊。
* 一九二九年：以陳獨秀反中國共產黨，於中東路事件，護蘇聯之策，黜。
* 一九四四年：第二次世界大戰之時，蘇聯紅軍、南斯拉夫游擊隊聯占貝爾格萊德。
* 一九四四年：第二次世界大戰之時萊特灣海戰始。
* 一九四四年：美克利夫蘭生液化石油氣爆之禍，一百三十餘人卒。
* 一九四五年：蒙古人民共和國，於公民投票後，佈獨立。
* 一九四五年：阿拉伯聯盟立。
* 一九四七年：麥卡錫主義：非美活動調查委員會始對好萊塢行取勘，致演職辭去。
* 一九五二年：英屬肯尼亞生茅茅起義。
* 一九五二年：南京航空航天大學立。
* 一九六二年：中國人民解放軍，攻麥克馬洪線鄰印度軍隊，中印邊境戰爭生。
* 一九六八年：前美第一夫人賈桂琳·甘迺迪，向希臘船王亞里士多德·奧納西斯改醮。
* 一九七三年：澳大利亞悉尼歌劇院立，由英國女王伊麗莎白二世舉開會。
* 一九九二年：香港總督彭定康初訪北京。
* 一九九九年：江蘇田灣核電站工程作。
* 二〇〇一年：亞太經合組織領導人非正式首腦會議，於中上海行，為「九一一事件」以來首次重要會議。
*二〇〇三年：中國大陸《中國電腦教育報》之文維基百科之介，中文媒體初報導維基百科。
* 二〇〇四年：中河南大平煤礦生瓦斯爆，一百四十八人卒。
* 二〇〇五年：中入國際植物保護公約。
* 二〇〇九年：港保安局立外遊警示制度。
* 二〇一一年：統一獅於中華職棒廿二年總冠軍賽敗桃猿，得總冠軍。
* 二〇一一年：卡扎菲讒誅於利比亞內戰。
* 二〇一五年：韓女子組合TWICE行江湖，以Like OOH-AAH之曲。

## 生
* 一六三二年：英建築師克里斯多佛·雷恩生。 （一七二三年歿）
* 一八五四年：法詩人阿爾圖爾·蘭波生。 （一八九一年歿）
* 一八五九年：美哲學家約翰·杜威生。 （一九五二年歿）
* 一八七四年：美音樂家查理斯·艾伍士生。 （一九五四年歿）
* 一八八八年：英陸軍將領賈乃錫生。（一九七一年卒）
* 一九〇四年: 中華民國外交家葉公超生。 （一九八一年卒）
* 一九一〇年: 陳鯉庭生，善作劇。（二〇一三年歿）
* 一九二八年：李鵬生。嘗任中國國務院總理、人大常委會委員長。
* 一九四八年：港男優羅樂林生。
* 一九五四年：義足球領隊雲尼亞裡生。
* 一九五四年：港優傅聲生。 （一九八三年卒）
* 一九五八年：港女優陳秀珠生。
* 一九六一年：威爾斯前足球員魯殊生。
* 一九六二年：港臺倡王傑生。
* 一九六七年：港男優黃智賢生。
* 一九六七年：港男優魏駿傑生。
* 一九六七年：港足球員李健和生。
* 一九六七年：港女倡吳婉芳生。
* 一九七〇年：港男優王賢誌生。
* 一九七七年：臺女優胡嘉愛生。
* 一九七九年：美女優納吉絲·法赫利生。
* 一九八〇年：臺男倡李崗霖生。
* 一九八〇年：臺女優彭曉彤生。
* 一九八〇年：臺男優李運慶生。
* 一九八三年：日男優山田孝之生。
* 一九八三年：港主持人李靄璣生。
* 一九八七年：臺女優何以奇生。
* 一九八八年：日女倡、日安娘一員新垣里沙生。
* 一九八八年：南非女模特坎蒂絲·史汪尼普生。
* 一九八八年：臺女優蔡小潔生。
* 一九九〇年：港女優蔡慧欣生。
* 一九九四年：中男優許魏洲生。

## 歿
* 一九六四年：美總統赫伯特·胡佛卒。 （一八七四年生）
* 一九八二年：英軍官華里士卒。（一八九六年生）
* 一九八四年：英物理學者保羅·狄拉克歿。 （一九〇二年生）
* 一九九七年：臺男倡張雨生歿。 （一九六六年生）
* 二〇一一年：利比亞革命警衛隊上校穆阿邁爾·格達費卒。 （一九四二年出生）
* 二〇一三年：美經濟學家勞倫斯·克萊因歿。 （一九二〇年生）

## 節日
*天下骨疏日
*天下庖丁日
*越南婦女節
*臺灣庖丁節
## 引據
毛澤東思想

**毛澤東思想**，一名**毛宗**，中國共產黨思想也。作之者毛氏，故名。

馬學西來，為夏所用，此其理論之始，大旨在星火燎原、槍桿出政權、農村包圍城市、游擊戰、群眾路線、團結可團結之人、文藝為無產革命服務、三世界說、繼續革命論等。中共以為革命、立國之本。

分類:政治
科學發展觀

**科學發展觀**，中國共產黨思想也，胡錦濤作之。其說謂發展為興國之要義，須以人為本，統籌兼顧，務使全面、協調而永續。科學者，馬學也，法在格致，說在唯物。倡立足於國情，以格致分析之，借鑒諸國經驗，愛民物，一天人，以臻夫和諧。
分類:政治
逼拶生熱

**逼拶生熱**，物理學事也，其變在能量。古人見之，謂有熱質焉，不生不滅，如液流移。及近代，格致家焦耳氏作，發明功、熱相待之理，奠基功權守恆之說，熱質論於是乎黜矣。蓋此熱也，物動使之然也，物含微塵無量數，其動也靡則，碰擊不定，是生熱。逼拶而動，兩溫同增，而全能不減也。
分類:物理
一人之下

《**一人之下**》，中國漫畫也。米二著。二〇一五年，初宣於騰訊動漫。亦有動畫。

## 其事
張楚嵐祖父遺體被盜，復有女曰馮寶寶者登門。張楚嵐，急解祖及身密，寶寶全無記憶，而有「不死」之長。楚嵐必欲知祖父之事，必欲自見，遂有其事。

## 人物
***張楚嵐**（聲：夏侯落楓；田丸篤志、飯田友子）
:男主役，性行暴如雷，平庸大學生。幼時，祖父錫林命云：「不宜秀出」。後欲知祖父之所以歿，始用超能。

***馮寶寶**（聲：小連殺；早見沙織）
:女主役，善使「氣」，身異於常。以不諳世事而不知情感，故面無色。

分類:中華人民共和國漫畫

分類:平成動畫
公曆十月廿五日

**十月廿五日**者，公曆之二百九十八日也（閏年之二百九十九日），距歲暮餘六十七日。

## 大事
* 一四一五年：英格蘭國王亨利五世率軍敗法，此阿金庫爾之役也。
* 一九一五年：孫中山、宋慶齡於日京策婚。

## 生
* 一六四二年：鄭經生。經，父成功，領臺灣。（一六八一年歿）

## 歿
* 二〇一〇年：章魚保羅歿。保羅善卜蹴毬之成敗。

## 節日
* 中華人民共和國：中國人民志願軍出國抗美援朝紀念日
* 中華民國：臺灣光復節
* 天花絕跡日
恩格爾定律

**恩格爾定律**，十九世紀，德國籌人恩格爾首倡者，所以察一家一國之貧富也。

於家，則歲入少，其出以沽食則重，歲入多，則沽食之份少。於邦國，亦複如是，其民所以沽食之資於其收入重，其國窮，反之，富。

其因立係數如下，後人以其名名之，稱「恩格爾係數」，其公式曰：

恩格爾係數等於食物支出金額除以總支出金額，以百分比稱之。

後，聯合國糧農組織以其衡貧富，六成以上，貧困；五至六成，溫飽；四至五成，小康；四成以下，富裕，於國於家皆然。

分類:計學
公曆十月廿三日

**十月廿三日**者，公曆之二百九十六日也（閏年之二百九十七日），距歲暮餘六十九日。

## 大事
* 一〇八六年：穆拉比特之穆民軍敗卡斯提亞軍於薩拉卡戰役。
* 一七三九年：詹金斯耳之役：英，西班牙事戎。
* 一八五六年：英攻廣州，藉口亞羅號之事，戎英法聯軍之役。
* 一八六八年：日本天皇改元，明治也。
* 一八八四年：清法之役：法軍司令孤拔佈鎖臺。
* 一九一一年：義初用飛機於義土之役。
* 一九一五年：概三萬名嫗在美紐約第五大道舉行，以求普選權。
* 一九一七年：俄布爾什維克黨謀定生十月革命。
* 一九一七年：一戰：美國軍隊入戰。
* 一九二三年：德國漢堡起義生。
* 一九二四年：馮玉祥生北京政變。
* 一九二六年：蘇共中央政治局佈黜托洛茨基、季諾維也夫。
* 一九二六年：北伐：上海工人生第一次武裝起義，孫傳芳鎮壓之。
* 一九三〇年：蔣介石受洗，皈依基督教。
* 一九三一年：左翼電影運動始。
* 一九四一年：二戰：朱可夫臨危受命，麾蘇聯紅軍，衛莫斯科。
* 一九四二年：二戰：第二次阿拉曼之役始。
* 一九四六年：聯合國大會初開於紐約法拉盛。
* 一九四九年：中共廣東省委機關報《南方日報》刊。
* 一九五四年：西德入北大西洋公約組織。
* 一九五五年：越舉行謀定未來政體公民投票，吳廷琰之共和制敗保大皇帝之君主制。
* 一九五六年：匈牙利布達佩斯門徒和百姓舉行集會，著保安警察鎮壓，匈牙利十月之事生。
* 一九五八年：比利時貝約作角色藍精靈初見於雜誌。
* 一九六一年：臺灣證券交易所立，一九六二年二月九日開業。
* 一九七三年：贖罪日之役：聯合國息之，平敘以之間軍事。
* 一九八〇年：香港政府佈除抵壘政策，採即捕即解政策為中國大陸竊入者。
* 一九八三年：黎巴嫩內戰，貝魯特生汽車炸彈襲，二九九名美和法維和部隊士兵被炸歿。
* 一九九一年：簽《柬埔寨平和協定》。
* 一九九二年：日明仁天皇，日本天皇也，首訪中。
* 一九九三年：滬楊浦大橋建成通車。
* 一九九八年：以色列總理本雅明·內塔尼亞胡，巴勒斯坦領導阿拉法特開會，遂土地換平和協議。
* 一九九九年：中日年少交流框架合作計劃啟。
* 二〇〇一年：愛爾蘭共和軍臨時派宣布放下武器。
* 二〇〇一年：蘋果公司設iPod，售之。
* 二〇〇二年：車臣武裝分子造莫斯科歌劇院脅持之事，劫持七百餘人觀者為質於莫斯科一劇院。
* 二〇〇四年：新潟縣中越地震生。
* 二〇〇四年：巴西初射運載火箭。
* 二〇一六年：港鐵觀塘路伸至何文田、黃埔。

## 生
* 一九〇五年：中華民國總統嚴家淦生 (一九九三年歿)
* 一九二二年：棒球領隊曾紀恩生（二〇一二年歿）
* 一九二五年：港優關海山生（二〇〇六年歿）
* 一九二八年：前中華人民共和國國務院總理朱鎔基生
* 一九三一年：日本娛樂經紀強尼·喜多川生
* 一九四〇年：巴西足球運動員比利生
* 一九四〇年：美作家和影视导演麥可·克萊頓生（二〇〇八年歿）
* 一九五四年：臺灣電影導演李安生
* 一九五七年：盧安達政治家保羅·卡加梅生
* 一九六〇年：港優林俊賢生
* 一九六一年：西班牙足球運動員安東尼·蘇維薩雷塔生
* 一九六五年：葉偉信，香港著名電影導演
* 一九六五年：臺音樂劇王子王柏森生，獲金馬獎最佳男小生
* 一九七五年：臺灣棒球選手馮勝賢生
* 一九七五年：日椎名輕穗生，作漫畫為生
* 一九七八年：美棒球選手約翰·雷基生
* 一九七八年：中桌球運動員王楠生
* 一九八〇年：日本女優希良梨生
* 一九八〇年：中女舉重運動員劉海霞生
* 一九八一年：中優霍思燕生
* 一九八一年：港女優黃翠如生
* 一九八二年：台灣模特兒、女優白歆惠生
* 一九八二年：港女優張雪芹
* 一九八三年：中女倡郁可唯生
* 一九八三年：中男優孫藝洲生
* 一九八三年：馬來西亞作曲家饒善強生
* 一九八五年：港主持聲優宋雙佳生
* 一九八七年：韓男倡優徐仁國生
* 一九九一年：日本皇族秋篠宮真子生
* 一九九二年：臺優溫貞菱生
* 一九九六年 :韓女團Gu9udan一員莎莉生

## 歿
* 前卌二年：古羅馬政治家、凱撒養子馬爾庫斯·尤利烏斯·布魯圖斯歿（前八十五年生）
* 一八六九年：英保守黨領袖、英國首相愛德華·史密斯-斯坦利（一七九九年生）
* 一九一〇年：泰國王朱拉隆功崩（一八五三年生）
* 一九三七年：中華民國國民革命軍將領龐漢禎歿
* 一九三七年：中華民國國民革命軍將領秦霖歿
* 一九七〇年：中國著名記者范長江歿（一九〇九年生）
* 二〇〇三年：蔣中正夫人、外交佐宋美齡歿（一八九七年生）
* 二〇一一年：巴基斯坦政治人努斯拉特·布托歿（一九二九年生）

## 節日
* 泰五世皇紀念日
* 莫耳日
* 匈牙利國慶日
洪秀全

縮圖|右|洪秀全像
**洪秀全**，原名**仁坤**，又名**日**，小名**火秀**，廣東花縣源水村人氏。其父國游，母賴氏。有二兄，長兄仁發，二兄仁達。其先祖皓，南宋名臣，與岳飛皆當時之雄，後居閩南，又至廣東，終及廣州府花縣。

## 傳

秀全年七歲，習四書五經，鄉里供其從仕以期光耀門楣。秀全三赴府試，落第。時年二十五，歸家而不省事。夢遇老者曰：「吾奉上天旨意，命爾至人間斬妖除魔」。秀全遂嘿然不言，舉止怪異。

年三十一，赴廣州府試，落第，獲《勸世良言》，與昔者夢境對觀，自詡受上帝之命，而赴凡間除妖。自命為上帝之幼子，耶穌之幼弟，稱上帝耶和華為「天父」，稱耶穌為「天兄」，立誓不復為儒生。雖不通《聖經》，自創教派，名拜上帝會。自云：「人心險惡，政治腐敗，天災將至，唯入教者可免之，入教者男女平等，男曰兄弟，女曰姊妹。」並設天條十則。

秀全初時赴廣東傳教。道光二十四年，秀全同馮雲山赴廣西傳教，既而，秀全返廣東，當地信徒日增。二十五至二十六年，秀全回鄉寫下《原道醒世訓》、《原道覺世訓》、《百正歌》。二十七年初，秀全赴廣州禮拜堂，求傳教士羅孝全助己受浸，孝全不可。後赴廣西，會馮雲山，定拜上帝會規條及儀式。

咸豐元年十二月初十，秀全金田起事，建國號曰太平天國，自號**天王**。三年，定都南京，定名曰天京。六年，天王密詔北王韋昌輝、翼王石達開、燕王秦日綱誅除東王楊秀清。北王、燕王誅東王及其家，此即天京事變。

同治三年四月二十七日，天王崩。其子洪天貴福嗣位。其臣以繡裹其屍，藏之於內，秘不發喪，十餘日後方宣之於眾。

六月十六日，清軍陷天京，太平天國亡。

## 詩作
*《吟劍》
*《述志》
*《金烏》
*《定乾坤》
*《毀馮雲山書館中偶像》
*《誡曾玉璟》

## 親黨
### 家世
*遠祖：洪皓
**父：洪國游
**母：賴氏

### 兄弟
*長兄：洪仁發
*次兄：洪仁達

### 妻
元妻：賴蓮英

### 子
*長子：洪天貴福
*三子：洪天光
*四子：洪天明
*五子：洪天佑

分類:清列傳
昔有靈劍山

《**昔有靈劍山**》，中國小說也。國王陛下著。二〇一三年，初宣於創世中文網。亦有漫畫、動畫、網絡劇。

## 人物
***王陸**；聲：slayerboom；代永翼
:男主役。原名王土地。稀世天才，天下莫聰穎焉。有九州從來未有之靈根，曰空靈根。王舞之真傳弟子。

***王舞**；聲：四刀輝彰；山口由里子
:女主役，王陸之師。靈劍派第五長老。無敵於金丹界，故曰九州第一金丹。

***玲**；聲：c小調；中村繪里子
:女主役，靈劍山下靈溪鎮如家客棧之嫗。與道無緣，而武功為高。本為九尾天狐。

***琉璃仙**；聲：閻麼麼；畑中萬里江
:女主役，靈劍派四長老之真傳弟子。

***阿婭**；聲：澀尕貓；莊司宇芽香
:女主役，西夷騎士王，縹緲峰庖丁。赴九州求勝之法。

分類:中華小說
分類:中華人民共和國漫畫
公曆十月廿六日

**十月廿六日**者，公曆之二百九十九日也（閏年之三百日），距歲暮餘六十六日。

## 大事
* 一八二五年：伊利運河成。

## 生
* 一四九一年：明武宗生。武宗次當明代皇帝之第十。（一五二一年崩）

## 歿
* 八九九年：英格蘭盎格魯-撒克遜王阿佛列大帝崩。（八四九年生）

## 節日
* 奧地利國慶日
* 中國環衛工人節
基輔羅斯

**基輔羅斯**，立國於八八二年，亡國於一二四零年，都基輔，維京人奧列格立國。基輔羅斯本名羅斯，意為羅斯之地。

## 略史
八六二年，奧列格攻克諾夫哥羅德，即位基輔大公，改國號羅斯汗國。八七九年，留里克崩。奧列格以為諾夫哥羅德不利發展，圖佔基輔。八八二年，率兵南下，攻克斯摩棱斯克、柳別奇，再克基輔，定都基輔。後攻克斯洛文人、克里維奇人、德列夫利安人、謝維利安人、拉迪米奇人，此東斯拉夫之屬。並麥里亞人、維西人、楚德人，非斯拉夫屬。

一二二三年九月，成吉思汗令哲別、速不臺攻基輔羅斯於南高加索，基輔羅斯聯欽察人，與蒙古戰於卡爾卡河。

哲別、速不臺下克里米亞、德涅斯特河、基輔、伏爾加保加利亞。

一二三六年蒙古軍敗欽察人，一二三七年克弗拉基米爾大公國都弗拉基米爾，一二四零年十二月六日克基輔，基輔羅斯亡國。
公曆十月廿八日

**十月廿八日**者，公曆之三百一日也（閏年之三百二日），距歲暮餘六十四日。

## 大事
* 三零六年：馬克森提烏斯南面羅馬。

## 生
* 一八一八年：伊凡·屠格涅夫生。伊凡俄人，善詩，能作戲劇。亦工小說，宗乎現實主義。（一八八三年歿）

## 歿
* 一七零四年：英約翰·洛克歿。約翰通哲學，創經驗主義。（一六三二年生）

## 節日
* 聯合國衛生組織男健康日
* 天下動畫日
闔閭

**闔閭**，姬姓，名光，一名**公子光**，吳王餘昧之子，壽夢之孫。

闔閭元年，舉伍子胥為行人而與謀國事。楚誅伯州犁，其孫伯嚭亡奔吳，吳以為大夫。三年，闔閭與子胥、伯嚭將兵伐楚，拔舒，殺吳亡將二公子。光謀欲入郢，將軍孫武曰：「民勞，未可，待之。」四年，伐楚，取六與灊。五年，伐越，敗之。六年，楚使囊瓦伐吳。迎而擊之，大敗楚軍於豫章，取楚之居巢而還。九年，闔閭請伍子胥、孫武曰：「始子之言郢未可入，今果如何？」二子對曰：「楚將子常貪，而唐、蔡皆怨之。王必欲大伐，必得唐、蔡乃可。」闔閭從之，悉興師，與唐、蔡西伐楚，至於漢水。楚亦發兵拒吳，夾水陳。闔閭弟夫概欲戰，闔閭弗許。夫概曰：「王已屬臣兵，兵以利為上，尚何待焉？」遂以其部五千人襲冒楚，楚兵大敗，走。於是吳王遂縱兵追之。比至郢，五戰，楚五敗。楚昭王亡出郢，奔鄖。鄖公弟欲弒昭王，昭王與鄖公奔隨。而吳兵遂入郢。子胥、伯嚭鞭平王之屍以報父讎。十年春，越聞吳王之在郢，國空，乃伐吳。吳使別兵擊越。楚告急秦，秦遣兵救楚擊吳，吳師敗。闔閭弟夫概見秦越交敗吳，吳王留楚不去，夫概亡歸吳而自立為吳王。闔閭聞之，乃引兵歸，攻夫?。夫概敗奔楚。楚昭王乃得以九月復入郢，而封夫概於堂溪，為堂溪氏。十一年，吳王使太子夫差伐楚，取番。楚恐而去郢徙鄀。十九年夏，吳伐越，越王句踐迎擊之槜李。越使死士挑戰，三行造吳師，呼，自剄。吳師觀之，越因伐吳，敗之姑蘇，傷闔閭指，軍卻七里。吳王病傷而死，太子夫差立。
## 考

分類:吳王世家
公曆十月廿七日

**十月廿七日**者，公曆之三百日也（閏年之三百一日），距歲暮餘六十三日。

## 大事
* 一二七五年：阿姆斯特丹立。

## 生
* 一七八二年：帕格尼尼生。義人，善樂。（一八四零年歿）

## 歿
* 一五三七年：伊凡三世歿，俄大公也。（一四四零年生）

## 節日
* 日本，是為閱讀首日（至十一月九日）
* 天下黑貓日(二零一零年始)
公曆十月廿九日

**十月廿九日**者，公曆之三百二日也（閏年之三百三日），距歲暮餘六十三日。

## 大事
* 一二六八年：士瓦本末，公爵康拉丁於那不勒斯效首。

## 生
* 一零一七年：亨利三世生，亨利為羅馬百姓之王、南面皇帝（一零三九年－一零五六年）。（一零五六年崩）

## 歿
* 一八八九年：車爾尼雪夫斯基歿。尼古拉，俄人，宗乎革命民主主義，通唯物主義哲學，善批評，能作文。（一八二八年生）

## 節日
*土耳其國慶日
*天下中風日（二零零六年始）
張愛玲

縮圖|350x350像素|張愛玲**張愛玲**，本名**張煐**，英文名作Eileen，音譯**愛玲**。以文才聞。曾外祖父，李鴻章也。

民國九年，生於上海公共租界。三十二年，遇胡蘭成，約為婚姻。未幾即離婚。後赴美利堅，專修文章，不復與世事。及遲暮，孑然一身。西元一九九五年歿於洛杉磯市，年七十又五。林式同遵其遺囑，焚其屍，以骨灰入太平洋。

愛玲所作甚豐，皆《色戒》《半生緣》《小團圓》《紅玫瑰與白玫瑰》之屬。亦多所翻作影戲。

## 引據

分類:中華民國列傳
公曆十月廿一日

**十月廿一日**者，公曆之二百九十四日也（閏年之二百九十五日），距歲暮餘七十一日。

## 大事
* 一二零九年：奧托四世南面稱帝。

## 生
* 一三二八年：朱元璋生，朱元璋為明始皇帝。（一三九八年崩）

## 歿
* 一四二二年：查理六世崩，其為法人，瓦盧瓦王。（一三六八年生）

## 節日
*中華民國華僑節
*回到未來日（二零一五年）
公曆十月廿二日

**十月廿二日**者，公曆之二百九十五日也（閏年之二百九十六日），距歲暮餘七十日。

## 大事
* 七九四年：日桓武天皇遷平安京，平安時代始。

## 生
* 一一三零年：朱熹生，朱熹為宋儒。（一二零零年歿）

## 歿
* 七六二年：李白歿，李白為唐人，善詩。（七零一年生）

## 節日
*天下傳統醫藥日
*真福若望·保祿二世
公曆十月廿四日

**十月廿四日**者，公曆之二百九十七日也（閏年之二百九十八日），距歲暮餘六十八日。

## 大事
* 一二六零年：拜巴爾一世刺忽禿斯，篡位，忽禿斯為埃及蘇丹。

## 生
* 五十一年：圖密善生，其南面羅馬。（九十六年崩）

## 歿
* 九九六年：雨果·卡佩崩，其為法卡佩始王。（九三八年生）

## 節日
* 聯合國日
* 天下發展偃日
* 英國父親節
* 尚比亞獨立日
* 草榴日
* 臺灣聯合國日
* 程式設計師日
巴比倫

**巴比倫**者，古國也。位於幼發拉底河畔。

## 畧史
始建於公元前二千年，歷蘇美、阿卡德、亞摩利及加喜特。漢摩拉比時，法典成，城邑盛，其民善天文历算，制六十进位法，创太陽曆，定黄道十二宫，启人类文明。彼时文字已兴，泥版俯拾，法律亦备。後屬亞述，新巴比倫，尼布甲尼撒重建，建空中花園。後為波斯居魯士所滅，亞歷山大都於此。繁华渐褪，城遂坍圮，埋于黄沙。
流攝

**流攝**（中古拼音：l**iu**），列於十六攝，《廣韻》二零六韻佔其九。陰聲韻。

## 韻部

## 等呼

## 擬音
侯韻/ɯu/，尤韻/iɯu/，幽韻/yu/。

## 聲韻

## 古今例字
幫組：

來母：

精組：

端組：

知組：

章組：

莊組：

喉牙：
一九〇九年

清宣統元年。
## 大事
*九月，清廷立編訂名詞館，隸學部。嚴復拜總纂。

## 生

## 殁
一千零一夜

thumb|250px|一千零一夜
《**一千零一夜**》，亦曰《**天方夜譚**》，「天方」，麥加也。波阿大集也。當《格林童話》之首。漢譯本，周桂笙以清末癸卯年，刊之於《新庵諧譯》。

其事，山魯亞爾與妻山魯佐德之言也。

分類:文學
分類:基礎之文
報大仇韓利德殺叔

《**報大仇韓利德殺叔**》，莎士比亞悲劇也。漢譯本刊於清末光緒廿九年《澥外奇譚》。

合《麥克白》、《李爾王》、《奧賽羅》，曰莎士比亞之「四大悲劇」。

分類:英國文學
彼得一世

**彼得一世**，又稱**彼得大帝**，俄國莫斯科人也，生於一六七二年九月。其父阿列克謝一世，母娜塔莉·基里爾洛夫娜·納雷什金娜。

年十歲，異兄奧費多爾三世歿。同年波雅爾·杜馬立彼得為儲君，其異姊索菲亞·阿列克謝耶夫娜變政，年十七歲，彼得傾覆其政。

年二十三，彼得事克里米亞汗國。年二十四，登基沙皇。年二十五，欲抗鄂圖曼帝國，遣使赴西歐求助，史稱大出使。習荷蘭造船，知文藝復興之盛況。年二十六，嚴懲叛軍，立威信。年二十七，定尼布楚條約。

任內建陸海軍，興食貨，重教育，設工廠，購武器。年三十六，設轄省。年三十九，設元老院，革幣制。年四十，定都聖彼得堡。同年敗鄂圖曼帝國，而未佔黑海。年四十二，佔芬蘭。年四十五，設九執行管理委員會。年四十六，設參議院。年四十七，遣使赴北京。年四十九，廢牧首，神聖宗教會議代之，同年設執行管理委員會。同年，北方戰爭敗瑞典，取波羅的海。年五十至五十一，大敗波斯，取裏海、巴庫、拉什特。

彼得有八子七女，俄國人稱彼得為俄國之父。

分類:羅曼諾夫本紀

分類:基礎之文
德皇威廉二世

**威廉二世**，諱**弗里德里希·威廉·維克托·艾伯特**，**霍亨索倫**氏，德意志帝國末代皇帝兼普魯士國王。父腓特烈三世，母維多利亞長公主。英王愛德華七世，其舅也；俄后亞歷山德拉，其姨表姊妹也。

西曆一八五九年一月廿七，帝誕於柏林太子宮。產時艱厄，寤生，引產傷臂，致左手萎縮，短於右者數寸，終身以為憾。

一八八八年，祖威廉一世崩。父立，罹喉癌，在途九十九日而崩。帝乃嗣位，年二十九。時國人謂之「三帝之年」。

帝性剛愎，欲張皇君權，忌宰相俾斯麥權重。一八九〇年，俾斯麥致仕，帝遂親政，銳意擴軍，經略海外，世稱「世界政策」。然外交失策，鄰邦側目，英、法、俄遂結協約以制德。

一九一四年夏六月，奧儲斐迪南遇弒於薩拉熱窩。奧國欲力懲塞爾維亞。帝許奧以全權，誓以力助，世譏為「空白支票」。七月，歐戰起。德宣戰於俄、法，兵出比利時。

一九一八年，兵敗勢窮，德國革命。十一月九日，宰相馬克西米利安親王未白於帝，逕宣帝之退位。帝亡命尼德蘭。二十八日，詔廢帝號，德意志帝國亡。

一九四一年六月四日，崩於多倫莊園，享壽八十二。時二戰方殷，德軍已陷荷蘭，希特勒尊以殊禮葬之，然帝遺命不歸葬德國，直至帝制光復，故至今猶葬於多倫。

## 據
公曆十月三十日

**十月三十日**者，公曆之三百三日也（閏年之三百四日），距歲暮餘六十二日。

## 大事
* 六三七年：阿拉伯帝國佔安提阿。

## 生
* 一二一八年：仲恭天皇生，仲恭為日本第八十五代天皇。（一二三四年崩）

## 歿
* 一九一零年：亨利·杜南崩，杜南創國際紅十字會。（一八二八年生）

## 節日
* 俄政治迫害受害者紀念日
燕景昭帝

**前燕烈祖景昭皇帝**諱**儁**，**慕容**氏，一名**俊**，字**宣英**，鮮卑名**賀賴跋**，昌黎棘城人，鮮卑族，燕文明帝次子，十六國時燕之次帝也。

## 紀
晉大興二年生。

咸康七年，晉封文明帝為燕王，亦以儁為世子，假節、安北將軍、東夷校尉、左賢王。永和四年，文明帝崩，太子慕容儁嗣王爵也。六年，趙大將軍冉閔帝於鄴，景昭帝亦分兵三路南伐，自率中軍出盧龍，拔薊，而遷於薊。景昭帝初仍以江左之燕王居之，然於八年自為帝也。景昭帝置百官，改元元璽。景昭帝在位滅冉魏，入據本由趙所據之中國，並移都鄴，大燕入盛，終與南之晉、關中之秦鼎足，且於時，力之强者。

昇平二年，景昭帝坐於廣地之役屢捷，乃更謀滅晉及秦。以激其國民之抗，而罷其兵也。四年崩於龍城宮應福神殿，年四十二，諡曰景昭皇帝，廟號烈祖，葬於龍陵。

## 宗室
### 父祖
*祖：前燕武宣帝
**父：前燕文明帝

### 兄弟
*慕容交
*慕容遵，一雲即慕容逮
*太原王慕容恪
*後燕成武帝，初名霸，後更名垂
*范陽王慕容友
*下邳王慕容厲
*樂浪王慕容度
*廬江王慕容宜
*宜都王慕容桓
*臨賀王慕容逮
*河間王慕容徽
*曆陽王慕容龍
*北海王慕容納
*蘭陵王慕容秀
*安豐王慕容嶽
*南燕獻武帝
*始安公慕容默
*南康公慕容僂
*慕容宇
*章武王慕容宙

### 妻
*皇后可足渾氏
*昭儀段氏

### 子女
#### 子
*獻懷太子慕容曄，長子
*前燕幽帝，次子
*樂安王慕容鹹，一名臧
*渤海王慕容亮
*樂浪悼王慕容溫
*漁陽王慕容涉
*西燕烈文帝
*西燕威帝
*定襄王慕容淵

#### 女
清河公主慕容氏，前秦天王之妃

## 注

分類:前燕本紀
香港特別行政區行政長官

**[[香港|香港特別行政區]]行政長官**，又謂之**香港特首**，官名，知港者也。據《基本法》之規定，以選舉委員會公選之。特首執特區之法律，簽署中央法案。

## 溯源
昔香港為英國殖民地，通泰西民主之法理，異於中土共產之道。西元千九百九十七年，香港主權北歸。乃定云：港陸相異，猶續泰西之法，爲期五十載。香港特區遂立。

## 列表

按，二千五年，董建華以足疾致仕。三月十二日曾蔭權署任其位，五月二十五日唐英年署任其位，迄六月二十一日。
分類:香港紀事
元結

**元結**，後魏常山王遵十五代孫。少不羈，十七乃折節向學，事元德秀。天寶十二載舉進士，禮部侍郎陽浚見其文，曰：「一第慁子耳，有司得子是賴！」果擢上第。復舉制科。會天下亂，沈浮人間。國子司業蘇源明見肅宗，問天下士，薦結可用。時史思明攻河陽，帝將幸河東，召結詣京師，問所欲言，結自以始見軒陛，拘忌諱，恐言不悉情，乃上《時議》三篇。帝悅曰：「卿能破朕憂。」擢右金吾兵曹參軍，攝監察御史，為山南西道節度參謀。募義士於唐、鄧、汝、蔡，降劇賊五千，瘞戰死露胔於泌南，名曰哀丘。

史思明亂，帝將親征，結建言：「賊銳不可與爭，宜折以謀。」帝善之，因命發宛、葉軍挫賊南鋒，結屯泌陽守險，全十五城。以討賊功遷監察御史裏行。荊南節度使呂諲請益兵拒賊，帝進結水部員外郎，佐諲府。又參山南東道來瑱府，時有父母隨子在軍者，結說瑱曰：「孝而仁者，可與言忠；信而勇者，可以全義。渠有責其忠信義勇而不勸之孝慈邪？將士父母，宜給以衣食，則義有所存矣。」瑱納之。瑱誅，結攝領府事。會代宗立，固辭，丐侍親歸樊上。授著作郎。益著書，作《自釋》。

久之，拜道州刺史。初，西原蠻掠居人數萬去，遺戶裁四千，諸使調發符牒二百函，結以人困甚，不忍加賦，即上言：「臣州為賊焚破，糧儲、屋宅、男女、牛馬幾盡。今百姓十不一在，耄孺騷離，未有所安。嶺南諸州，寇盜不盡，得守捉候望四十餘屯，一有不靖，湖南且亂。請免百姓所負租稅及租庸使和市雜物十三萬緡。」帝許之。明年，租庸使索上供十萬緡，結又奏：「歲正租庸外，所率宜以時增減。」詔可。結為民營舍給田，免徭役，流亡歸者萬餘。進授容管經略使，身諭蠻豪，綏定八州。會母喪，人皆詣節度府請留，加左金吾衛將軍。民樂其教，至立石頌德。罷還京師，卒，年五十，贈禮部侍郎。

## 據
新唐书·卷百四十三
米高安哲羅

**米高安哲羅**，又譯**米開朗基羅**，一四七五年三月六日生，義大利翡冷翠人也。一五六四年二月十八日卒，年八十八。

米氏工於詩畫雕築，頌於泰西，及於當世。文藝復興，米氏與達文西，並為先驅。

米氏著作等身，多有傳世。於畫技，見稱於西斯廷禮拜堂，繪《創世紀》為蒼穹、《最後審判》為壁畫；於雕刻，以聖母憐子像、大衛像二者著稱；於建築，承攬老楞佐圖書館、聖伯多祿大殿諸工事。

昔泰西工匠業，素不為生者傳，米氏以其鬼斧神工，於其時立傳者再。累世以降，臨摹其風者不斷，遂成風格主義鼻祖。

## 據
*《英文維基》米高安哲羅列傳

分類:義大利列傳
分類:基礎之文
韓賽露及葛律德露

《**韓賽露及葛律德露**》，德意志童話也，《格林童話》之事。漢譯本於清末己酉年《時諧》刊，自德語音譯。

分類:格林童話
公曆十月卅一日

**十月卅一日**者，公曆之三百四日也（閏年之三百五日），距歲暮餘六十一日。

## 大事
* 四七五年：羅慕路斯·奧古斯都即立。

## 生
* 一三四五年：斐迪南一世生，葡萄牙及阿爾加維之王，次當第九。（一三八三年崩）

## 歿
* 一九一六年：黃興歿。黃興，中國人，從革命，宗乎資本主義，辛亥革命元勛。（一八七四年生）

## 節日
*萬聖夜
*中華民國蔣公誕辰紀念日（二零零七年八月廿九日止）、榮民節
*宗教改革日
*玫瑰月終日
*天下勤儉日
*中國電視公司、中華電視公司臺慶
*天下城市日（二零一四年始）
九月十二

**九月十二**，農曆九月第十二日也。

## 往事
### 中國
### 日本
*文永八年，日蓮出佐渡島。
*元龜元年，石山合戰始。
*元龜二年，織田信長圍比叡山。
*明治五年，新橋驛至橫濱驛鐵道初通。

### 韓國
*二零零九年，首都圏第二循環高速道路峰潭出入口至東灘分岐點，通。

## 生

## 歿

* 大化元年 - 古人大兄皇子崩。舒明天皇之第一皇子也。（生年不詳）
* 治安二年 - 當子內親王崩。三條天皇之第一皇女也。（一零零一年生）
* 仁治三年 - 順德天皇崩。八十四代天皇也。（一一九七年生）
* 元和五年 - 藤原惺窩崩。儒生也。（一五六一年生）
* 寬永八年 - 加藤嘉明崩。伊豫松山藩主也。（一五六三年生）
* 寬文四年 - 南部重直崩。第二代盛岡藩主也。（一六零六年生）
* 正德元年 - 松平昌親崩。福井藩主也。（一六四零年生）
* 文政四年 - 塙保己一崩。研日文學也。（一七四六年生）

## 節日
九月初一

**九月初一**，農曆九月首日也。

## 往事
### 中國
### 日本
*明治四年，熊本洋學校開。

### 韓國
*二零零五年，慶尚北道尚州市音樂會之禍。

## 生
* 享保十七年，加藤曉台，善作俳句（一七九二年歿）
* 慶應元年，石橋忍月，善作文藝評論家、小說（一九二六年歿）
* 慶應三年，長野宇平治，善作建築（一九三七年歿）

## 歿
### 中國
* 元祐元年，司馬光歿。
* 泰昌元年，明光宗崩。

### 日本
* 天文廿年，大內義隆，大名（一五零七年生）
* 天正元年，淺井長政，大名（一五四五年生）
* 天正元年，淺井政元，武將，長政之弟也（一五四八年生）

## 節日
* 南斗星君誕辰日
* 飛天大聖聖誕日
* 十齋日
公曆十一月一日

**十一月一日**者，公曆之三百五日也（閏年之三百六日），距歲暮餘六十日。

## 大事
* 一一七九年：法王腓力二世加冕。

## 生
* 八四六年：路易二世，加洛林之西法蘭克王，號「口吃路易」。（八七九年崩）

## 歿
* 一一二七年：張邦昌卒。邦昌為北宋末年大臣。時金軍圍開封，卅二天後靖康之變，乃後強立邦昌為大楚皇帝。（一零八一年生）

## 節日
*萬聖節
*盧森堡諸聖節
*中華民國商賈節
*日本古典之日
二里頭遺址

縮圖|令 (⿱目又)
**二里頭**，在中土，未見於史，今考其遺址而知之。時在夏后氏，或謂二者同也。蓋因所在廣袤，異於前諸方國，故有此考。

其國文字從甲骨文，有中期甲骨出，曰：「令 (⿱目又)」也。（目又）者，夏時諸侯也。

## 地理
洛陽偃師，昔武王築城息偃戎師處，出城西南十八里，行洛伊夾灘，至翟鎮鎮，有二里頭村。此處南臨古洛河，北依邙山，背靠黃河。

## 發掘
公元千九百五十九年，歲次己亥，值共和國初立。有精考古者，曰徐旭生，率眾始掘，現石器、陶器、玉器、銅器、骨角器、蚌器等。其青銅爵，為中國最早。史稱二里頭遺址。遺存分四時期。周密查之，為夏代中晚期都城遺址。疑似夏都，蓋公元前千八百年之物。

千九百七十七年，夏鼐論曰：「有夏之文化，自公元前廿一世紀而盛，乃至公元前十六世紀。其主要者，則二里頭文化也。」

二千十九年，置二里頭夏都遺址博物館。

## 據
*二里頭文化與夏商分界再探

*中國之文字起源探究

*二里頭文化卜骨一例
分類:先三代書
元裕宗

**大元裕宗文惠明孝皇帝**諱**真金**，**孛兒只斤**氏，清譯作**珍戩**，元世祖之嫡長子，二代帝元成宗之父，母察必皇后。

## 紀
淳祐三年生。

中統二年，封燕王，至元十年立皇太子，十六年參决朝政。裕宗幼受漢學，執政後亦為漢法之首與阿合馬等數遣仇。二十二年以禪代之事而憂，十二月崩，元世祖諡明孝太子。三十一年元成宗踐阼，追尊其父為帝，上號裕宗，諡曰文惠明孝皇帝。後之元帝皆裕宗之裔也。

## 書法
裕宗善書，《經世大典·禮典序錄·禦書》：「我國家自世祖皇帝爰擇名儒以傅東宮，是故裕宗皇帝之在春坊，嘗有日習仿書，藏之東觀，以示子孫」，惜其書未傳。

## 宗室
### 父母
*父：元世祖
*母：察必皇后

### 后妃
*正妃：弘吉剌伯藍也怯赤，一名闊闊真，至元三十一年元成宗踐阼，尊為太后，大德四年薨，元成宗賜諡曰徽仁裕聖皇后
*側妃：安真迷失

### 子女
#### 子
*長子：元顯宗，母正妃弘吉剌伯藍也怯赤，至元二十七年封梁王，出鎮雲南，二十九年徙晉王，移鎮漠北，大德六年，崩，泰定元年，元泰定帝尊為帝，上廟號顯宗
*次子：元順宗，母正妃弘吉剌伯藍也怯赤，裕宗崩，元世祖欲立為皇太子，然至元二十九年順宗病崩，大德十一年元武宗尊為帝，上廟號順宗
*三子：元成宗，母正妃弘吉剌伯藍也怯赤，至元三十年受皇太子寶，三十一年元世祖崩後即位，大德十一年崩

#### 女
*趙國公主，名忽答迭迷失，下嫁闊裏吉思
*魯國公主，名南阿不剌，下嫁蠻子臺

## 注

分類:元本紀
梁實秋

**梁實秋**，名**治華**，號**均默**，以字行。別署筆名**子佳**、**秋郎**、**程淑**、**希臘人**等，籍隸浙江杭縣，光緒二十八年生於京師。

祖芝山，本貫河北沙河，芝山螟蛉子熙咸，本貫河北大興，失養，恃芝山及長。熙咸隨芝山滯留杭州，因改貫以應考云。及後，熙咸及第，逢京師同文館甫開，遂得入學，研金石。熙咸膝下十一人，實秋行四，隨祖寓於京師內務部街胡同。

民國四年，入清華學校留美預備班，與聞一多連署《冬夜草兒評論》，郭沫若讚之，因與創造社善。

五四運動起，學生指駐日公使章宗祥為奸，實秋亦與其事，然宗祥子與同寢，遇亂驚悸，未幾竟歿，遂略疑之，由是愈中庸。

十二年，之美科羅拉多學院留學，途中，因許地山引，識冰心。翌年夏，轉哈佛大學，研西方文學、文學理論，又從白璧德研新人文主義。

十五年，獲哈佛大學英文系哲學碩士學位以歸。授館於國立東南大學、青島大學等所，後因胡適之引，於北京師範大學開講。

十六年，與徐志摩、聞一多立新月社。刊印《新月》雜誌。其間，實秋另有譯著《咆哮山莊》、《織工馬南傳》等。

實秋以文學述普世人性為宗，惡共產階級之論，由是與左派魯迅等起隙，十年間，論戰不斷。及至三十一年，毛澤東猶指為「欲文以載資產階級之道，梁治華其鳴鼓者也」云云。

抗戰間，北平既陷，實秋聞日寇見緝，乃隻身走，初赴京，複從令走後方，輾轉寓於陪都北碚，名其宅曰「雅舍」，家室老小甚眾，未得偕行，滯留北平。國府授以參政會參政員、國立編譯館編纂等職。二十七年，戰事正酣，當時文宣以抗日為上，眾人屬文皆趨之若鶩，每有言，輒必冠以抗戰事。實秋不懌，遂於《中央日報》副刊《平明》屬文曰：「抗戰，誠首要事也，今者以為提筆屬文，皆當與有關切。余未敢苟同，抗戰文章，用之固喜；然無關者，文辭佳者複又何妨，未必皆須強及抗戰耳。至於言之無物，亦假以抗戰，實則無異八股者，又何益焉？」複為左派指為「抗戰無關論」而見撻。

三十八年，移居臺灣，授國立編譯館館長。又任臺灣省立師範學院英語系主任、國立臺灣師範大學文學院長、大同大學董事等。其間，屬文憶舊，兼述故都風物，間或有感，凡數百篇，後編成《雅舍小品》。

五十六年，《莎士比亞全集》終譯訖付梓，蓋歷時凡三十又七載乃成者也。六十八年，又著成《英語文學史》三卷。

七十六年，病終，年八十五歲。

百又一年，臺北居所闢為紀念館。重慶舊居，名雅舍者，亦於二零零四年闢為紀念館。其在北京舊居，今為瓜分，止於門外樹牌以示之。

## 家屬
* 元配 程季淑，安徽績溪人，民國十六年完婚，三女一子皆其所出。六十二年，客死美國西雅圖。
* 繼室 韓菁清，湖北黃陂人，六十三年續弦。
* 長女 文茜，北京市政府參事，見居北京。
* 次女 早夭
* 子 文騏，數學教授。
* 幼女 文薔，隨父渡臺，見居美國。

分類:中華民國列傳
麥當勞

**麥當勞**，駃餐肆也，嘗譯**麥克唐納駃餐**。起於美國南加州，而遍及天下。所鬻，漢堡包、薯條、炸雞、漿、冰菓、沙拉、果、美式咖啡。西元一九四零年，始於理查·麥當勞、莫里斯·麥當勞二人。時之二人立麥當勞餐館於加州聖貝納迪諾。

立言曰「我惟是好」。有吉祥物，曰羅納德·麥當勞、漢堡神偷、大鳥姐姐、奶昔大哥。

其公司名，各有所異，在中原為**金拱門**，在臺為**和德昌**。

## 引據


分類:駃餐店
子之

**子之**，戰國時燕相。燕王噲於燕王噲元年即位，任子之為燕相。子之為相國也，辦事果斷，善督課臣，得王之遇。燕王噲以老而不問政，自是國事皆决於子之。燕王噲又聽鹿毛壽之言，效堯以天下與許由之事，將燕政皆賦予子之也。

燕王噲七年，薨。

## 引據
《史記·卷三十四·燕召公世家第四》

分類:燕王世家
燕王噲

**燕王噲**，**姬**姓，諱**噲**，燕易王子，戰國時燕之三十八代王，燕王噲元年至三年立。

## 傳
易王十二年，燕易王薨，燕王噲嗣，齊王殺蘇秦。蘇秦在燕與燕相子之有婚約，蘇秦之族弟蘇代與子之亦為友。蘇秦卒，齊宣王乃用蘇代。

燕王噲七年，薨。

## 家室
*祖：燕文公
*祖母：文公夫人
**父：燕易王
**嫡母：秦惠文王女
***子：燕昭王

## 引據
*《史記·卷三十四·燕召公世家第四》

分類:燕王世家
燕惠王

**燕惠王**，**姬**姓，佚其諱，燕昭王之子，戰國之燕王，昭王三十三年至惠王七年立。

## 傳
昭王三十三年，燕昭王薨，惠王即位。惠王為太子時，與將軍樂毅有間。惠王即位，中齊之反間，謂樂毅忌之，以騎劫代其職，樂毅則奔趙。同年，齊將田單以火牛陣敗燕，騎劫戰死，齊複諸失地。惠王責樂毅奔趙，樂毅則還書於惠王，此即《報燕惠王書》也。惠王七年，燕惠王薨，其子燕武成王立。

## 為政舉措
惠王在位時，以謂樂毅不滿，而中齊將田單之間，以騎劫代毅為將，遂使燕軍大敗，騎劫戰死，燕失所據齊之地也。

## 家室
*祖：燕王噲
**父：燕昭王
***子：燕武成王
****孫：燕孝王，燕武成王之子
*****曾孫：燕王喜，燕孝王之子

## 引據
*《史記·卷三十四·燕召公世家第四》
*《史記·卷八十·樂毅列傳第二十》
*《資治通鑒·卷五》

## 注

分類:燕王世家
公曆十一月二日

**十一月二日**者，公曆之三百六日也（閏年之三百七日），距歲暮餘五十九日。

## 大事
* 三零八年：劉淵南面稱帝，是為漢太祖。

## 生
* 一二七一年：宋恭帝趙㬎。（一三二三年崩）

## 歿
* 一五八五年：日本戰國武將立花道雪卒。邦昌為大友氏軍師。（一五一三年生）

## 節日
*追思亡者節
*瑪麗安東尼誕辰日
手機

**手機**，電話之屬，便攜利器。原為電傳，今則電巧精進，百用咸備矣。其初制，有按鍵、天線之屬，但通音耗。乃今不然，觸屏觀娛。身當電腦之屬，庶與臺式並能。而具體而微，非民生日用所須臾離者。若蘋果、微軟、三星、華為諸公司，產機皆良，馳名宇內。
## 辨名
手機二字，初特漢地俗名而已。中原謂**移動電話**，臺灣謂**行動電話**，港澳謂**流動電話**，新馬謂**隨身電話**，日韓謂**攜帶電話**，皆彰其居處易用，不因地受制也。港澳又名之**手提電話**，提，持也，挈也。
## 兼查
*蘋果公司
*微軟公司
*谷歌公司
## 他典
*蘋果官網
*微軟官網
分類:電話
機器人

**機器人**，電子產品也，或譯**機械人**、**智械**、**機僕**、**自動機**。為之智以擬人，或編程焉，或部勒之，皆可佐助庶務，息人仔肩，以達人工機代之旨。

## 應用

安卓之標記乃機器人也。

分類:科技
公曆十一月三日

**十一月三日**者，公曆之三百七日也（閏年之三百八日），距歲暮餘五十八日。

## 大事
* 六四四年：穆罕默德物故，歐瑪爾·賓·哈塔卜南面哈里發，而遇波斯奴婢誅。

## 生
* 卅九年：盧坎，著《法沙利亞》。（六十五年歿）

## 歿
* 一九五四年：馬蒂斯歿。馬蒂斯善美術。（一八六九年生）

## 節日
*日本文化日
*巴拿馬獨立日
*多米尼克獨立日
算盤

**算盤**，算具也。創於北宋。

自其始創至今，其制不少變。皆為方框，橫間一梁，以桿串珠，珠可循桿上下。以珠之近梁者示其數，梁以下者，以珠當一，以上，以珠當五，又以桿應數位，自右而左，個、十、百、千、萬……與今之記數法無異。隨手撥珠，便成答數，珠動則數出。初，梁上置珠一，下置四，則每位盈九，以應十進制耳。至明季，梁之上置珠二，下置五，每位盈數十五，蓋以應十六進制之斤兩者也。其質，率多木製，間有五金鑄成。

分類:算具
電子遊戲

遊戲生於計算機，則為**電子遊戲**，亦稱**電玩**。電子遊戲，憑乎程序，所以娛眾也。
公曆十一月四日

**十一月四日**者，公曆之三百八日也（閏年之三百九日），距歲暮餘五十七日。

## 大事
* 一五七六年：八十年之役

## 生
* 一四七零年：愛德華五世，英格蘭王（一四八三年崩）

## 歿
* 一八四七年：孟德爾頌，德人，善作曲（一八零九年生）

## 節日
* 俄羅斯民族統一日
華為

**華為技術有限公司**在中國，以通訊為業。立於西元一九八七年。總裁，任正非。董事長，孫亞芳。

標語云：「華為，不僅為世界五百強。」業務延至多國，然屢涉事，間有爭議。

## 兼查
*手機
*微軟公司
*蘋果公司
*諾基亞
*摩托羅拉
*谷歌公司

## 他典
*華為之官網

分類:中華人民共和國企業
分類:電話
三星電子

**三星電子**，韓國公司也，製電器。李秉喆創之。製售手機、電視、示屏、閃存等。屬三星集團。

## 史
一九六九年一月十三，立於韓國水原市，時謂三星電子工業。一九七四年，製冰箱、洗衣機。一九七五年製電視。一九八三年製芯片。一九八四年易名三星電子。一九八七年李秉喆卒，其子李健熙宰公司。二〇〇八年，李健熙解冠。越二秋，其子李在镕宰。

## 兼查
*華為
*谷歌
*微軟
*諾基亞

## 他典
*三星電子中國官網

分類:大韓民國企業
分類:電話
九章算術

《**九章算術**》九卷，算經也。《算經十書》之最要者。著者不可考。 公以為歷代各家增補訂纂，流成今本。收於四庫全書子部。有二百四十六題二百有二術，質素俱佳，人嘉納之。 
## 體
《九章算術》凡二百四十六題，分九類，問後列解。

# 方田章：田畝**[[面積]]**及**[[分數]]**之算。統會分數以述其理者，舉世莫先於《九章》。 
# 粟米章：市粟米市之法，內有**比例**之題。 
# 衰分章：述**衰分**之法。 
# 少廣章：述開平方、開立方之法。 
# 商功章：述砼、工量之問，以體積之算爲主。 
# 均輸章：比例之題，若計稅云者。 
# 盈不足章：答**[[雙設法]]**之問。 
# 方程章：解方程之法及**正負數之加減法**。究此道者，莫早於《九章》。 
# 勾股章：述勾股之法也。 

## 著
### 實數
《九章》之於自然數及其運算，未詳加論述，然其使用不可不謂廣。又盡列分數之義、質、四則運算。如：約分術、合分術、減分術、乘分術、經分術、課分術、平分術。《九章》亦見負數之名，列其加、減之則，然乘除未載。 亦論自然數、分數、正負數，又記特理。
### 比例與盈虧演算法
《九章》列數法。有今有術、衰分術。 合衰分術、反比例，曰反衰術。 亦有反比例演算法、複比例演算法、連比例演算法、配分比例演算法。 集一盈一不足，兩盈、兩不足、一盈一適足、一不足一適足之問，廣列其法，曰盈不足術，預設一答，若合之，則答乃答也，若不合，非盈即不足。又含初等超越方程之題，可解近似之解。
### 求積與勾股
所載圖形，多直線與圓，算田也，述計方田、圭田、邪田、箕田、圓田、弧田、環田、宛圓面積之法，獨成一家。

勾股計算有四類：勾股互求、勾股整數、勾股兩容、勾股相似。

勾股互求，可推求他線。 勾股整數，推求勾、股、弦，而均得整數。 勾股兩容，可求勾股形內含正方形及內切圓之法。 勾股相似，可測遠近，求高卑。 。

《九章算術》答問有三部：體積演算法、面積演算法、線段演算法，分屬商功、方田、勾股三章。
### 開方與方程
平方術、開立方術、解線性方程組之法，亦《九章》之所述，而中國古算學之要者也。《九章》述之也詳盡矣。開平方術、開立方術，可解二項二次方程、二項三次方程，亦可解常二次數值方程、三次數值方程。考中國算學史，高次數值方程之解，即以之為基。

方程章所論「方程」，大類方今線性方程組也。 所論「方程術」，亦曰「直除法」。 「直除」者，累減也，「直除法」者，累減消元法也，其法同今世。

方程章列十八題，有二元一次方程組，有三元一次方程組，有五元一次方程組。 其十三題為：「今有五家共井，甲二綆不足，如乙一綆；乙三綆不足，如丙一綆；丙四綆不足，如丁一綆；丁五綆不足，如戊一綆；戊六綆不足，如甲一綆。 如各得所不足一綆，皆逮。 問井深，綆長各幾何」。 所問者，六未知數之值。然可列一次方程者五。夫一次不定方程組，舉世莫早乎《九章》。
## 傳世

《九章》之後，數學統系俶成，是為垂範。 北宋政府刊刻，民多解之。 。

隋、唐時，傳至日本、朝鮮。後遠傳多國，今有日、俄、英、法、德等地譯本。

## 引據

分類:算經
燕王喜

**燕王喜**，**姬**姓，諱**喜**，父燕孝王，戰國時燕之末王。
## 傳
孝王三年，孝王薨，喜乃襲燕王，史稱燕王喜。

燕王喜四年，燕王喜命丞相栗腹盟趙，以五百金賄趙孝成王為酒資。栗腹歸報燕王喜言：「趙國少壯，悉歿長平，其孤未成，可以伐之。」燕王喜乃召昌國君樂間詢之。樂間曰：「趙，四面皆戰之國，其人皆習兵，不可攻伐。」燕王喜言：「寡人以五倍伐之。」樂間猶以為不可。燕王喜怒，群臣皆以為可伐。乃移兩軍，兩千乘，栗腹以一部攻鄗，卿秦將一部伐代。唯大夫將渠於燕王喜言：「與人通關結盟，將五百金與人之君飲，使者還報則反伐人，不祥，恐不勝。」燕王喜不聽，自率偏師繼進。將渠執燕王喜佩之印帶止之曰：「王不當親往，如往而不能勝。」燕王喜以足踏開將渠。將渠泣謂：「臣非己，蓋為王兮！」燕兵至宋子，趙遣廉頗於鄗邑破栗腹之軍，樂乘於代邑破卿秦之軍。樂間奔趙。廉頗逐燕五百餘裏，圍燕都，燕人請和，趙人不聽，必令將渠出而議和。將渠議和，趙從將渠，燕乃解圍。

十二年，趙使李牧攻燕，取其武遂、方城。劇辛故居在趙，與龐暖善，既而奔燕。時趙屢困於秦兵，趙廉頗去，趙以龐暖為將軍，燕王喜見此欲乘其困敝而攻伐趙氏。燕王喜問劇辛，劇辛曰：『龐暖易攻之。』燕使劇辛攻趙，趙使龐暖擊之，獲燕二萬人，殺劇辛。

三十三年，秦攻燕，獲燕王喜，燕亡。
## 家室
*祖：燕武成王
**父：燕孝王
***子：太子丹
## 引據
*《史記·卷三十四·燕召公世家第四》
*《史記·卷六·秦始皇本紀第六》
## 注
分類:燕王世家
燕孝王

**燕孝王**，**姬**姓，佚其諱，於孝王元年武成王薨後，立為王，並立喜為太子，在位三年而薨。

## 傳
戰國時燕之四十二代王。此間，秦滅周，遷九鼎。此時燕疑築長城，自造陽至襄平，並置上穀、漁陽、右北平、遼西、遼東五郡。近人王國良論『燕築北塞，不在燕王喜時，即在孝王末也』。

孝王三年，薨。

## 家室
*父：燕武成王
**子：燕王喜

## 引據
《史記·卷三十四·燕召公世家第四》

分類:燕王世家
韓廣 (燕王)

**韓廣**，秦末人，故六國之趙上穀吏。

## 傳
陳王與吳廣舉義，天下大亂。楚國使趙人武臣經略趙地。武臣定趙而使韓廣撫燕地，然廣至燕而受燕人之迎，為土人立為燕王，或曰韓廣自立為燕王也。

秦二世二年，秦攻趙王歇，燕王韓廣遣臧荼救趙。項王為總盟，破釜沉舟，大破秦兵。

漢高祖元年，項王分封，以謂燕地多險，以廣將臧荼功多，立臧荼為燕王，以韓廣遷遼東王，以無終為都。韓廣不服，雖上受遼東王，而不肯徙，終於同年被臧荼破及誅，燕及遼東皆為荼所有之。

## 引據
*司馬遷·《史記·卷四十八·陳涉世家第十八》
*司馬遷·《史記·卷七·項羽本紀第七》

分類:秦列傳
臧荼

**臧荼**，燕王韓廣之將，秦章邯圍趙，荼救之。又隨項王入關中。

## 傳
漢元年，項王分天下為十八路諸侯，立臧荼為燕王，都薊。徙燕王韓廣為遼東王。其後，臧荼滅廣。

三年，韓信破趙陳餘。從廣武君李左車之言，遣使遺燕王書，燕王臧荼歸信，降高祖矣。

五年，高祖破項王，荼與楚王韓信、韓王信、淮南王英布、梁王彭越、長沙王吳芮、趙王張耳共尊漢王為帝。高祖即位二年，燕王臧荼反，誅之。

## 子孫
*子：臧衍
**孫女：臧兒，乃漢孝景皇帝王皇后之母，王皇后乃漢武帝之母。臧兒者，故燕王臧荼孫女也。臧兒嫁槐裏王仲為妻，生子名信，又有二女，其長女為王皇后，次女曰王皃姁。後仲死矣，臧兒更嫁長陵田氏，生子田蚡、田勝

## 引據
*《漢書·卷三十四·韓彭英盧吳傳第四》

## 注

分類:漢列傳
納訓

**納訓**，字**鉴恒**，回民，經名**努爾·穆罕默德**。通阿拉伯文學。西元一九一一年，生於雲南省通海縣。少游於昆明，就明德中學，始習阿拉伯語。三四年，就開羅，入愛資哈爾大學。四一年歸國，乃業翻譯，事教育。歷任職於雲南民族學院、雲南文聯、人民文學出版社。納訓自阿拉伯原文譯《一千零一夜》，而中國莫之先。所譯《一千零一夜》三卷本，以五七年由人民文學出版社刊行。後數十年，增訂不輟。八二年至八四年，刊行六卷本。
八九年十二月二十七日歿。
## 引據
* 《中國翻譯家辭典》，中國對外翻譯出版公司，西元一九八八年出版

分類:中華人民共和國列傳
公曆十一月五日

**十一月五日**者，公曆之三百九日也（閏年之三百十日），距歲暮餘五十六日。

## 大事
* 一一三八年：李朝李英宗南面稱王，卅七年之治。

## 生
* 一七一八年：劉星煒，清官，亦學政、禮部侍郎、工部侍郎（一七七二年薨）

## 歿
* 一八七九年：詹姆斯·克拉克·馬克士威，英人，研物理（一八三一年生）

## 節日
* 英新篝火夜
* 天下海溢日
燕靈王

**劉建**，漢高祖八子，母未詳。

## 傳
漢高祖十一年，燕王盧綰亡入匈奴。十二年二月，高祖立子建為燕王。

呂后七年九月，燕王建薨，立十五年，諡曰靈。建與妾生一子，呂后遣使殺之，故建無後，封國旋廢。

## 宗室
### 家世
*高祖：劉清
**曾祖：劉榮
***祖：漢太上皇帝
***祖母：昭靈后
****父：漢太祖高皇帝
****母：未詳

### 兄
*長兄：劉肥，齊悼惠王
*次兄：漢孝惠皇帝
*三兄：劉如意，趙隱王
*四兄：漢太宗孝文皇帝
*五兄：劉恢，趙共王
*六兄：劉友，趙幽王
*七兄：劉長，淮南厲王

### 姊
劉樂，魯元公主

### 子
名未詳

## 引據
*《史記·卷八·高祖本紀第八》
*《漢書·卷三十八·高五王傳第八》

## 注


分類:漢列傳
劉定國

**劉定國**，漢宗室也。為燕敬王澤之孫，燕康王嘉之子。

## 傳
漢景帝五年，康王薨，定國嗣位為燕王。定國在位二十四年，為人荒淫悖戾，滅絕人倫。

定國初與父康王姬姦，竟生子男一人。後奪其弟妻以為姬。尤甚者，私與其子女三人姦，穢行狼藉，莫之能禁。

定國有私怨於其臣肥如令郢人，欲誅之。郢人知其陰事，乃具呈告之。定國恐陰私發覺，遂遣謁者，誣郢人以他法，劾捕格殺，欲以滅口。

至武帝元朔元年，郢人昆弟復上書，具陳定國之陰私穢行。武帝詔下公卿議。公卿皆議曰：「定國行若禽獸，亂人倫，逆天理，罪當誅。」武帝許之。定國知罪重難赦，遂自殺。燕國除，改為郡。

## 據
劉旦

**劉旦**，漢宗室、藩王，漢武帝三子，廣陵厲王胥同母兄，母李姬。

## 傳
元狩六年，旦與閎、胥同日册封，旦為燕王。

征和二年，巫蠱之禍起，戾太子受人誣，不能白，兵敗，自殺。旦知兄死，自以年長，即有覬覦儲位之意。後元元年，武帝疾篤，旦奏入衛，反被詔誶而削其三縣之地。

二年二月，武帝幼子即位，是為昭帝，旦心不服，乃潜通宗室長、澤等謀，言昭帝非武帝子而陰奪天下。始元元年八月，澤欲殺青州刺史隽不疑，而後起兵與旦應，未起即為有司所獲，漢昭帝下詔察之，事與旦連，而昭帝念親，未言明。後二年，旦與鄂邑長公主、上官桀等欲複反，而複告於有司，有司詔誶旦，長公主、桀與大司馬霍光惡之。元鳳元年，旦自盡。

## 宗室
### 父母
*父：漢武帝。
*母：李姬，育有燕王旦、廣陵王胥。一生不得寵，憂鬱而終。

### 兄弟姊妹
#### 兄弟
*長兄：戾太子，衛皇后之子，元狩元年立為皇太子，征和二年以巫蠱之亂而自殺。
*次兄：劉閎，王夫人子，封齊王，早卒，無子，諡曰懷王。
*四弟：劉胥，旦同母弟，封廣陵王。坐祝詛宣帝，事敗自殺，諡曰厲王。
*五弟：劉髆，李夫人子，天漢四年封昌邑王。征和三年，其舅廣利降匈奴，李氏複為滅族。後元中劉髆薨。
*六弟：漢昭帝，趙婕妤之子，後元二年立為太子，後為漢帝。

#### 姊妹
*鄂邑長公主：即蓋長公主，武帝女，母未詳。以謀誅光，事敗自殺。
*衛長公主：即當利公主，武帝與衛皇后長女，嫁平陽侯曹襄，襄卒，又嫁樂通侯欒大。
*諸邑公主：疑衛皇后之女，卒於巫蠱。
*石邑公主：疑衛皇后之女。
*陽石公主：疑衛皇后之女，卒於巫蠱。
*夷安公主：生母未詳，嫁漢武帝姊妹隆慮公主之子昭平君。

### 妻妾
華容夫人：姓名未詳，燕王事敗，隨旦自殺。

### 子嗣
#### 子
*劉建：旦長子，本燕太子。後為漢宣帝封廣陽頃王，在位二十九年。
*劉慶：漢宣帝時，封新昌侯。
*劉賢：漢宣帝時，封安定侯。

#### 孫
劉舜：建子，襲爵，封廣陽穆王。

#### 曾孫
劉璜：劉舜之子，襲爵，封廣陽思王。

#### 玄孫
劉嘉：劉璜之子，新朝獻符於莽，封扶美侯，賜姓王。

## 引據
*《史記·三王世家》
*《漢書·卷七·昭帝紀第七》
*《漢書·卷六十三·武五子傳第三十三》
*《漢書·卷六十八·霍光金日磾傳第三十八》
*《資治通鑒·卷二十二》
*《資治通鑒·卷二十三》

## 注


分類:漢列傳
宋江

**宋江**，字**公明**，宋梁山人也。大盜也，號曰**呼保義**。為人狂俠，其黨三十有六人皆仿佛之。後為張叔夜獲而降。或云其後從征方臘有功，官至節度使。

有施耐庵者，著小說《水滸傳》，言其乃天魁星下界，帥其黨百八人為亂而受招安討賊事。

宋人龔開贊曰：不稱假王，而呼保義。豈若狂卓，專犯忌諱？
## 引據

分類:宋列傳
孫悟空

**孫悟空**，猴也，存乎傳說。每執兵器曰如意金箍棒。自號曰齊天大聖，亦號曰通天大聖。俗又以之嘗隨玄奘取經，拜玄奘為師。小說《西遊記》，所云即孫悟空護唐玄奘取經事也。
分類:中華古譚之生物
分類:西遊記
公曆十一月七日

**十一月七日**者，公曆之三百十一日也（閏年之三百十二日），距歲暮餘五十四日。

## 大事
* 九二一年：查理三世，西法蘭克王、亨利一世，東法蘭克王共簽波恩協議。

## 生
* 一七一一年：劉綸，清人（一七七三年卒）

## 歿
* 一八九五年：陸皓東，中國人，以武易舊、設計青天白日旗（一八六八年生）

## 節日
公曆十一月八日

**十一月八日**者，公曆之三百十二日也（閏年之三百十三日），距歲暮餘五十三日。

## 大事
* 一五一九年：荷南·科爾蒂斯，西人，至特諾奇蒂特蘭治阿兹特克。時蒙特祖馬二世爲阿兹特克王，而恭迎之。

## 生
* 一六五六年：愛德蒙·哈雷，英人，上知天文，下知地理，善數學，觀氣象，研物理。（一七四二年歿）

## 歿
* 一二二六年：路易八世崩，路易為法卡佩王，號獅王。（一一八七年生）

## 節日
* 中國記者節
李濟深

**李濟深**，原名**李濟琛**，字**任潮**，廣西梧州人也。生於一八八五年，歷任黃埔軍校副校長、中華共和國主席、中華人民共和國副主席等。

## 生平
一九二五年任國民革命軍第四軍軍長。

一九二七年從蔣中正反共。

一九三三年，與蔡廷鍇謀反蔣抗日，於福建建中華共和國革命政府。

一九五九年十月九日，歿於北京，年七十四。

分類:中華民國列傳
分類:廣西壯族自治區列傳
盧俊義

**盧俊義**，傳為宋北京大名府人。號玉麒麟。宋江之黨。

《大宋宣和遺事》名之盧進義，或作李進義。

《水滸傳》以為天罡星下界。謂之目珠如點漆，面部似鐫銀、目炯雙瞳，眉分八字，身軀九尺如銀。威風凜凜，儀表似天神。慣使棍棒。

宋人龔開贊曰：白玉麒麟，見之可愛。風塵太行，皮毛終壞。
## 引據

分類:水滸傳
吳用

**吳用**，又號**吳學究**，或曰字學究。宋東溪村人。號智多星，傳為宋江腹心，常與江謀事。有小說《水滸傳》言其乃天機星下界。道號「加亮先生」。

南宋龔開有贊曰：古人用智，義國安民，惜哉所為，酒色粗人！
分類:水滸傳
關勝

**關勝**，或名**關必勝**，號大刀，為宋江黨，或云其後從江降宋，為驍將，忠烈有雲長之風，至死不降劉豫。

小說《水滸傳》言其乃關夫子後昆，天勇星下界。

宋人龔開贊曰：大刀關勝，豈云長孫？雲長義勇，乃其後昆。

分類:水滸傳
一百單八將

《水滸傳》述梁山眾徒之為寇，其中要人凡百有八，是謂**一百單八將**。
按《水滸》所云，一百單八將前身，三十六天罡星、七十二地煞星也。時張天師於龍虎山伏魔殿鎮壓此百有八星君。後星君逃離轉世，遂為亂宋朝。

一百單八將，其前後之序，則據上位天罡星三十六星、下位地煞星七十二星。其中天罡星、地煞星之說，見於《水滸傳》第二回《王教頭私走延安府 九紋龍大鬧史家村》之首，而座次見於第七十一回《忠義堂石碣受天文 梁山泊英雄排座次》。

## 天罡三十六星
按，識以淺藍色者，方征方臘時，或戰沒，或病終。征方臘事，見於水滸傳第百十回至第百十有九回續作。

## 地煞七十二星

按：《水滸》版本殊異，或時**金眼彪　施恩**不在**第八十五**，而次當**第九十三**。若如是，則自**第八十六**至**第九十三**之輩，悉前移一數。梁山故主「白衣秀士」王倫爲林冲所殺；「托塔天王」晁蓋攻曾頭市時，中箭而死；酒肆店主韓伯龍欲上梁山，而爲李逵所殺：此三人均不在一百單八將之内。

## 引據

## 他典

* 《梁山好漢出場順序》
花榮

**花榮**，號**小李廣**，傳為宋江黨羽。有小說《水滸傳》言其乃天英星下界，貌美。《水滸後傳》以其有子名逢春，繼其容貌，亦美少年，宋有士卒曰郭京者，好男色，甚愛逢春。

宋人龔開贊曰：中心慕漢，奪馬而歸，汝能慕廣，何憂數奇。

分類:水滸傳
魯智深

**魯智深**，姓魯，法號**智深**，俗名魯達。
本宋僧人，後隨宋江。號花和尚。有小說《水滸傳》言其乃天孤星下界。

有宋人龔開贊曰：有飛飛兒，出家尤好。與爾同袍，佛也被惱。

分類:水滸傳
公曆十一月六日

**十一月六日**者，公曆之三百十日也（閏年之三百十一日），距歲暮餘五十五日。

## 大事
* 一六零零年：西軍大名石田三成、小西行長、安國寺惠瓊於關原之役敗六條河原將效首示眾，。

## 生
* 一四九四年：蘇萊曼一世，奧斯曼帝國王（一五六六年物故）

## 歿
* 一六零零年：石田三成、小西行長、安國寺惠瓊，日本戰國武將效首於京都六條河原（一五六零年生）

## 節日
李逵

**李逵**，傳為宋百丈村人，號黑旋風，又名鐵牛。宋江之黨。世傳其人面黑須黃，力大無窮，粗勇而少謀。使板斧，左右各一。

小說《水滸傳》言其乃天殺星下界。

宋人龔開贊曰：旋風黑惡，不辨雌雄。山谷之中，遇爾亦凶。

分類:水滸傳
林冲

**林冲**，傳乃宋東京人，號**豹子頭**。梁山宋江之黨。有小說《水滸傳》言冲上應天雄星。又謂冲曾作詩曰：「仗義是林冲，為人最樸忠。江湖馳聞望，慷慨聚英雄。身世悲浮梗，功名類轉蓬。他年若得志，威鎮泰山東！」

分類:水滸傳
武松

**武松**，人稱行者武松，以出家故名。相傳助宋江作亂者也。有小說《水滸傳》言其乃天傷星下界。力大無窮，能暴虎。從江討方臘，為臘黨所害，自斷其臂。

又民間盛傳其斷臂後單臂獲臘事。

宋人龔開贊曰：行者武松，汝優婆塞，五戒在身。酒色財氣，更要殺人。  

分類:水滸傳
晁蓋

**晁蓋**，傳為宋之大盜，號鐵天王。與宋江並亂於山東者。或云其死後，宋江並其部下而得以興。《水滸傳》謂蓋乃千佛星下界，號托塔天王，為賊王。救宋江上山，攻金人而中矢亡，江於是繼任群寇之首，以殺蓋者心肝祭於晁蓋靈前。

宋人龔開贊曰：毗沙天人，澄紫金軀。頑鐵鑄汝，亦出洪爐。

分類:水滸傳
公曆十一月九日

**十一月九日**者，公曆之三百十三日也（閏年之三百十四日），距歲暮餘五十二日。

## 大事
* 一四九四年：美第奇家，驅之翡冷翠。

## 生
* 一八一八年：伊萬·謝爾蓋耶維奇·屠格涅夫，俄人，善作小說，以現實主義為宗、作詩、作劇。（一八八三年歿）

## 歿
* 一一八七年：宋高宗崩，宋帝。（一一零七年生）

## 節日
* 中國消防宣傳日
* 健力士世界紀錄日
史進

**史進**，傳為宋人，號九紋龍，有大盜宋江起山東亂，進從之。小說《水滸傳》言其乃天微星下界。

宋人龔開贊曰：龍數肖九，汝有九文。盍從東皇，駕五色雲。

分類:水滸傳
燕青

**燕青**，號浪子。傳為宋江之支黨。小說《水滸傳》言其乃天巧星下界。

宋人龔開贊曰：平康巷陌，豈知汝名？太行春色，有一丈青。

分類:水滸傳
效攝

**效攝**（中古拼音：gh**rau**h），列於十六攝，《廣韻》二零六韻佔其十二。陰聲韻。
## 韻部

## 等呼

## 擬音
豪韻/ɑu/，肴韻/ɯau/，宵韻/iɛu/，蕭韻/eu/。

## 聲韻

## 古今例字
幫組：

端組：

知組：

精組：

來母：

章組：

莊組：

喉牙：
公曆十一月十日

**十一月十日**者，公曆之三百十四日也（閏年之三百十五日），距歲暮餘五十一日。

## 大事
* 一四九四年：李元昊南面稱帝，號「大夏」，史稱西夏。

## 生
* 一四三三年：勇士查理，公爵，使瓦盧瓦勃艮第政事獨立。（一四七七年薨）

## 歿
* 一五四九年：保祿三世，天主教教宗。（一四六八年生）

## 節日
* 天下青年節
五五六六

**5566**，臺灣男子音樂團也。孫協志、王仁甫、許孟哲、王少偉、彭康育，皆其輩。所以名5566者，冀此五人於演藝界六大域皆有所得。所謂六域：樂盤、司會、戲劇、電影、廣告、舞臺。

分類:民國臺灣音樂
實業之日本社

**實業之日本社**，日本之出版社。

## 概要
縮圖|《實業之日本》創刊號
光岡威一郎，佐賀縣武雄市人。増田義一，新潟縣上越市人，讀賣新聞記者，後爲衆議院副議長，又長大日本印刷社。明治二十八年此二人立「大日本實業學會」。三十年六月十日，創《實業之日本》。是食貨之雜誌，亦學會之誌。三十三年，威一郎疾，雑誌編集、刊行之權悉委於増田。増田遂設實業之日本社。雖然，實業社以三十年六月十日爲創業日，《實業之日本》創刊之時也。按，昭和四十年，改《實業》誌名之「之」字為「の」。

《実業之日本》以外，又創《婦人世界》、《日本少年》、《少女之友》、《幼年之友》等。明治四十二年，委其書於鄉邑之零售書店，所鬻甚多。時日本之出版業未有如是賣書者，實業社開其先河。是年，新渡戶稻造入社，任編集顧問。

後值關東地震，摧伏甚深。昭和十二年，創《新女苑》。

平成十八年九月，售實業之日本社銀座大廈，銀座一丁目投資社買之。
二十七年十二月，與費素古社定約，以協作業務。
有曰善光社者，所以管理丸福社之資産也。二十八年四月，實業之日本社入善光之集團。

嘗鐫行日本教科用圖書，教科書發行所編號爲八。後不爲之。
## 引據

分類:日本出版社
阿斯塔納

**阿斯塔納**，哈薩克斯坦都也，在國北。傍伊希姆水。丁酉年口百萬六千餘，乃哈國次大之邑，次阿拉木圖。

## 史
西元一八三〇年，西伯利亞哥薩克自鄂木斯克來，立之，時名**阿克莫利**，乃堡障也。越二年，晉以為鎮，易名曰**阿克莫林斯克**。後八年，克涅薩熱汗舉事焚之，事平而後復立。西元一八六三年，晉以為郡治，旋阿克莫林斯克州立，復為州治。

二戰時，俄、白、烏諸工廠後退，阿克莫林斯克為其樞紐。斯大林徙德意志人，亦多居於此。

西元一九五三年，赫魯曉夫興處女地運動，欲開發哈薩克北，以益穀食。一九六一年易名曰**切利諾格勒**，以和其事。西元一九九一年，蘇聯離析，遂名**阿克莫拉**。阿克莫拉者，白塚之謂也，乃故名變化。越五年，以為都，代阿拉木圖焉。明年，易名曰阿斯塔納。阿斯塔納者，京都之謂也。二〇一九年三月二十日，總統努爾蘇丹納巴爾扎耶夫遽去職，繼總統托卡耶夫唱以易名。後哈薩克斯坦議會許之，定憲法修正案，遂易曰**努爾蘇丹**。二〇二二年，復名阿斯塔納。

## 人口
己卯年口二十八萬千，哈薩克人十之有三，余多俄羅斯人、烏克蘭人、德意志人。甲午年口八十三萬五千百五十三，哈薩克人百之有六十三有半，俄人百之有二十三有十之八，烏人百之有二有十之九，韃靼人百之有一有十之七，德人百之有一有半。丁酉年，口逾百萬。

## 食貨
努爾蘇丹商賈、工業、郵傳、通信、建築俱備，哈國國有企業咸設總部於此。

## 據
賽圖拉哨所

**賽圖拉**者，哨所也，昔在中國南疆邊陲。去皮山縣城八百四十八里，去賽圖拉鎮三十里，海拔三千八百米。古絲綢之路南路所經。至此尚為墟聚，往後則人煙不復也。南達印度列城，北通南疆腹地。曏為英國殖民者所深圖。後置哨所。

賽圖拉，維吾爾語也，意為殉道者。

## 沿革
清光绪三年，歲次丁丑，左文襄既收南疆，一平阿古柏之亂。旋設邊哨於此。時清軍遣死士百餘人，奉令治哨。暴霜飲露，跋涉甚艱，逾月而至。至則與土人勠力興工，取土石，修哨所。旁有山名平坦，頂有古墓，內葬比丘。傳為玄奘取經之從，苦行至此而歿。人稱賽圖拉。及哨所修竣，因以命之。遂為時清之駐軍其海拔最高者。清廷由是增設卡於賽圖拉、克里陽卡、麻扎達拉。後下轄南北各哨，資以工食，為西封哨衛之首，以鎮八百里喀喇崑崙山。
 
洎乎民國，國軍進駐，卒歲更替。

民國十七年，賽圖拉設治局建邊卡隊，擴員至百，並巡防至康西瓦以遠。築堡於卡拉。按，設治局，民國二級行政區也，隸于省政府。初建于清季，凡某地將立新衙，先由有司豫設此局以籌備之。所謂有司，或總督署，或巡撫署，或省政府。其長為設治委員，品同清時知縣、北洋時縣知事、國民黨政府時縣長。

二十二年至二十六年間，守軍加至兩百人。

二十六年十月至三十一年，盛世才據新疆，邊卡軍凡一團，下轄騎兵連三。於賽圖拉卡、康西瓦卡、蘇蓋提卡及哈拉賽卡各駐一排設防，緣邊巡邏。並陰設倉廩於明立克下、阿吉欄杆、阿克塞欽、林濟塘四處。其防線之長也，軍吏甫下車，將往巡邊，庶幾半年。及復賽圖拉哨所，逾半年，則返葉城休整。據傳時哨所內僅煤油燈一盞，素所食者惟玉米饘耳，且亦間或不得也。天大寒，則取牛矢焚之，相擁於前。雖不足暖，而不復增其寒。如是，斯三地駐軍，荷八百里守邊之重任，直至於共和國。

三十四年八月，中國共產黨舉事，內戰起。越明年，則無人至賽圖拉哨所行易防事。

一九五零年三月，內戰既竟，中國人民解放軍第一軍一兵團二軍五師十五團特務連奉命進駐賽圖拉哨所。時所內尚餘國軍駐兵有一班之數，未見生人四載已。見則喟然嘆曰：「終來易矣！」又視來人之所衣曰：「噫，如何復易服哉。」聞者望眾士之襤褸，無不泫然而泣下。

中共建政以來，以格致學及民群演進之情況見置，今止存遺跡。其下轄各哨或復設，或並廢也。

## 形貌
遺跡類如四合院，南面為河，西面為陸，下臨石灘，高之十數米。院內之地，足容人蹴鞠，有諸馬樁殘存。去營不遠有哨樓，六邊形狀，方可六十尺許。勢絕險，環堵銃眼密佈，以擊來犯。對岸嘗有國軍乾屍冰封，面為野禽啄食成洞。為解放軍所見，遂渡河安葬之。出遺跡近百米處，有大小墳丘無數，其中約有三十處較顯。蓋自左文襄公治哨近百年來，清卒國軍之所歿者，盡葬於茲也。

## 引據
#邊關大特寫 ，人民網
#崢嶸歲月，新疆生產建設兵團，中央政府門戶網站
#《中印邊境自衛反擊作戰史》
#《兵團日報·征服帕米爾高原》

分類:新疆維吾爾自治區
伯夷 (商)

**伯夷**，孤竹君之子也。與叔齊同父。父欲立叔齊，及父卒，叔齊讓伯夷。伯夷曰：「父命也。」遂逃去。叔齊亦不肯立而逃之。國人立其中子。於是伯夷、叔齊聞西伯昌善養老，盍往歸焉。及至，西伯卒，武王載木主，號為文王，東伐紂。伯夷、叔齊叩馬而諫曰：「父死不葬，爰及干戈，可謂孝乎？以臣弒君，可謂仁乎？」左右欲兵之。太公曰：「此義人也。」扶而去之。武王已平殷亂，天下宗周，而伯夷、叔齊恥之，義不食周粟，隱於首陽山，采薇而食之。及餓且死，作歌。其辭曰：「登彼西山兮，采其薇矣。以暴易暴兮，不知其非矣。神農、虞、夏忽焉沒兮，我安適歸矣？于嗟徂兮，命之衰矣！」遂餓死於首陽山。
## 引據
*《史記·卷六十一·伯夷列傳·第一》
分類:夏商列傳
石頭城

縮圖|石頭殘壁
**石頭城**，南京鼓樓區之古塞也，居清涼山，南臨清涼門，鄰有國防園。金陵又稱石城、石頭城，此其源也。三國古跡，惟今罕有，此其一。今殘城壁一處，極如鬼魅面相，故得名**鬼臉城**，下有池水相映，謂之**鬼臉照鏡**，列於金陵四十八景。

周顯王三十六年，楚威王滅越，築金陵邑於清涼山，邑下大江，據險而守。漢建安十七年，孫權築石邑上，七里一百步，築土成壁，東有二門，南有一門，西無門而臨江。石頭城控淮制江，六朝建康要地也，蘇峻亂時，逼遷成帝於石頭，為兵家必爭。

隋滅陳後，平毀宮城，置蔣州於石頭，唐置揚州大都督府。隋唐二代，皆金陵府要。大江西移，頓失險據，唐中而廢。楊吳修金陵而棄石頭，明修南京，納石頭成西牆。

一九八二年，列江蘇省文物，一九八八年一月十三日，合於南京城牆列全國重點文物保護單位。二零零九年，南京大學、南京市博物館考清涼山，二零一一年定考，舊石頭城約在清涼山、國防園、菠蘿山、紅土山，長三里，合於史料。

## 註攷
晏嬰

**晏平仲嬰**者，萊之夷維人也。事齊靈公、莊公、景公，以節儉力行重於齊。既相齊，食不重肉，妾不衣帛。其在朝，君語及之，即危言；語不及之，即危行。國有道，即順命；無道，即衡命。以此三世顯名於諸侯。

越石父賢，在縲紲中。晏子出，遭之涂，解左驂贖之，載歸。弗謝，入閨。久之，越石父請絕。晏子懼然，攝衣冠謝曰：「嬰雖不仁，免子於緦何子求絕之速也？」石父曰：「不然。吾聞君子詘於不知己而信於知己者。方吾在縲紲中，彼不知我也。夫子既已感寤而贖我，是知己；知己而無禮，固不如在縲紲之中。」晏子於是延入為上客。

晏子為齊相，出，其御之妻從門閒而闚其夫。其夫為相御，擁大蓋，策駟馬，意氣揚揚甚自得也。既而歸，其妻請去。夫問其故。妻曰：「晏子長不滿六尺，身相齊國，名顯諸侯。今者妾觀其出，志念深矣，常有以自下者。今子長八尺，乃為人仆御，然子之意自以為足，妾是以求去也。」其後夫自抑損。晏子怪而問之，御以實對。晏子薦以為大夫。
## 引據
*《史記·卷六十二·管晏列傳·第二》
分類:周列傳
申不害

**申不害**者，京人也，故鄭之賤臣。學術以干韓昭侯，昭侯用為相。內修政教，外應諸侯，十五年。終申子之身，國治兵彊，無侵韓者。申子之學本於黃老而主刑名。著書二篇，號曰《申子》。
## 引據
*《史記·卷六十三·老子韓非列傳·第三》
分類:周列傳
金平糖

thumb|right|280px|金平糖
**金平糖**，甜食也。以冰糖溶於水，煮乾，雜以小麥粉，遂成。形似小丸而犖确。色斑斕。

金平糖、加須底羅、有平糖云者，皆自葡萄牙東渡，於西日本就岸，而日人以爲南蛮菓子之屬。
金平糖傳諸日本之時，諸說紛紜，或謂天文十五年。

室町朝末，葡萄牙弗洛伊斯氏欲傳耶教，遂渡東島。及京都二條城，見織田信長，獻蠟燭、燒瓶，瓶中盈以金平糖，時永祿十二年。及慶長十四年，佐賀藩《坊所鍋島文書》載云「金平糖一斤」，一斤即六百克。十八年，松浦鎮信疾，人往看之，遺以金平糖。查寬永十四年長崎平戶商館長日記，云有葡船，以「各種金平糖三千斤」暨千八百公斤運至京都等地，或鬻賣，或貢獻。元祿元年，井原西鶴《日本永代藏》刊行。其中載以長崎試製金平糖之事，又謂中國人亦知其法。後十數年，普及於東島庶民。

## 辨名
金平糖之於日本也，又記以**金米糖**、**金餅糖**、**糖花**。辭源自葡萄牙語之confeito ，音，言甜食而狀如細丸者。
華人謂之**花糖**、**星星糖**。
## 別記
《胡桃鉗》有名曰糖梅仙子者，東語本則作金平糖精。寺田寅彥，東京帝國大學理科大學教授也，究金平糖確犖之由，以爲物理學之偶然異同，而申以統計力學研究之所以必要。

## 引據

分類:小食

分類:和食
司馬穰苴

**司馬穰苴**者，田完之苗裔也。齊景公時，晉伐阿、甄，而燕侵河上，齊師敗績。景公患之。晏嬰乃薦田穰苴曰：「穰苴雖田氏庶孽，然其人文能附眾，武能威敵，願君試之。」景公召穰苴，與語兵事，大說之，以為將軍，將兵捍燕晉之師。穰苴曰：「臣素卑賤，君擢之閭伍之中，加之大夫之上，士卒未附，百姓不信，人微權輕，願得君之寵臣，國之所尊，以監軍，乃可。」於是景公許之，使莊賈往。穰苴既辭，與莊賈約曰：「旦日日中會於軍門。」穰苴先馳至軍，立表下漏待賈。賈素驕貴，以為將己之軍而己為監，不甚急；親戚左右送之，留飲。日中而賈不至。穰苴則仆表決漏，入，行軍勒兵，申明約束。約束既定，夕時，莊賈乃至。穰苴曰：「何後期為？」賈謝曰：「不佞大夫親戚送之，故留。」穰苴曰：「將受命之日則忘其家，臨軍約束則忘其親，援枹鼓之急則忘其身。今敵國深侵，邦內騷動，士卒暴露於境，君寢不安席，食不甘味，百姓之命皆懸於君，何謂相送乎！」召軍正問曰：「軍法期而後至者云何？」對曰：「當斬。」莊賈懼，使人馳報景公，請救。既往，未及反，於是遂斬莊賈以徇三軍。三軍之士皆振慄。久之，景公遣使者持節赦賈，馳入軍中。穰苴曰：「將在軍，君令有所不受。」問軍正曰：「馳三軍法何？」正曰：「當斬。」使者大懼。穰苴曰：「君之使不可殺之。」乃斬其仆，車之左駙，馬之左驂，以徇三軍。遣使者還報，然後行。士卒次舍井竈飲食問疾醫藥，身自拊循之。悉取將軍之資糧享士卒，身與士卒平分糧食。最比其羸弱者，三日而後勒兵。病者皆求行，爭奮出為之赴戰。晉師聞之，為罷去。燕師聞之，度水而解。於是追擊之，遂取所亡封內故境而引兵歸。未至國，釋兵旅，解約束，誓盟而後入邑。景公與諸大夫郊迎，勞師成禮，然後反歸寢。既見穰苴，尊為大司馬。田氏日以益尊於齊。

已而大夫鮑氏、高、國之屬害之，譖於景公。景公退穰苴，苴發疾而死。田乞、田豹之徒由此怨高、國等。其後及田常殺簡公，盡滅高子、國子之族。至常曾孫和，因自立為齊威王，用兵行威，大放穰苴之法，而諸侯朝齊。

齊威王使大夫追論古者司馬兵法而附穰苴於其中，因號曰司馬穰苴兵法。
## 引據
*《史記·卷六十四·司馬穰苴列傳·第四》
分類:周列傳
公孫衍

**犀首**者，魏之陰晉人也，名**衍**，姓**公孫**氏。

與張儀不善。張儀為秦之魏，魏王相張儀。犀首弗利，故令人謂韓公叔曰：「張儀已合秦魏矣，其言曰『魏攻南陽，秦攻三川』。魏王所以貴張子者，欲得韓地也。且韓之南陽已舉矣，子何不少委焉以為衍功，則秦魏之交可錯矣。然則魏必圖秦而棄儀，收韓而相衍。」公叔以為便，因委之犀首以為功。果相魏。張儀去。

義渠君朝於魏。犀首聞張儀復相秦，害之。犀首乃謂義渠君曰：「道遠不得復過，請謁事情。」曰：「中國無事，秦得燒掇焚杅君之國；有事，秦將輕使重幣事君之國。」其後五國伐秦。會陳軫謂秦王曰：「義渠君者，蠻夷之賢君也，不如賂之以撫其志。」秦王曰：「善。」乃以文繡千純，婦女百人遺義渠君。義渠君致群臣而謀曰：「此公孫衍所謂邪？」乃起兵襲秦，大敗秦人李伯之下。

張儀已卒之後，犀首入相秦。嘗佩五國之相印，為約長。
## 引據
*《史記·卷七十·張儀列傳·第十》
分類:周列傳
樗里疾

**樗里子**者，名**疾**，秦惠王之弟也，與惠王異母。母，韓女也。樗里子滑稽多智，秦人號曰「智囊」。

秦惠王八年，爵樗里子右更，使將而伐曲沃，盡出其人，取其城，地入秦。秦惠王二十五年，使樗里子為將伐趙，虜趙將軍莊豹，拔藺。明年，助魏章攻楚，敗楚將屈丐，取漢中地。秦封樗里子，號為嚴君。

秦惠王卒，太子武王立，逐張儀、魏章，而以樗里子、甘茂為左右丞相。秦使甘茂攻韓，拔宜陽。使樗里子以車百乘入周。周以卒迎之，意甚敬。楚王怒，讓周，以其重秦客。游騰為周說楚王曰：「知伯之伐仇猶，遺之廣車，因隨之以兵，仇猶遂亡。何則？無備故也。齊桓公伐蔡，號曰誅楚，其實襲蔡。今秦，虎狼之國，使樗里子以車百乘入周，周以仇猶、蔡觀焉，故使長戟居前，彊弩在後，名曰衛疾，而實囚之。且夫周豈能無憂其社稷哉？恐一旦亡國以憂大王。」楚王乃悅。

秦武王卒，昭王立，樗里子又益尊重。

昭王元年，樗里子將伐蒲。蒲守恐，請胡衍。胡衍為蒲謂樗里子曰：「公之攻蒲，為秦乎？為魏乎？為魏則善矣，為秦則不為賴矣。夫衛之所以為衛者，以蒲也。今伐蒲入於魏，衛必折而從之。魏亡西河之外而無以取者，兵弱也。今并衛於魏，魏必彊。魏彊之日，西河之外必危矣。且秦王將觀公之事，害秦而利魏，王必罪公。」樗里子曰：「柰何？」胡衍曰：「公釋蒲勿攻，臣試為公入言之，以德衛君。」樗里子曰：「善。」胡衍入蒲，謂其守曰：「樗里子知蒲之病矣，其言曰必拔蒲。衍能令釋蒲勿攻。」蒲守恐，因再拜曰：「願以請。」因效金三百斤，曰：「秦兵茍退，請必言子於衛君，使子為南面。」故胡衍受金於蒲以自貴於衛。於是遂解蒲而去。還擊皮氏，皮氏未降，又去。

昭王七年，樗里子卒，葬于渭南章臺之東。曰：「後百歲，是當有天子之宮夾我墓。」樗里子疾室在於昭王廟西渭南陰鄉樗里，故俗謂之樗里子。至漢興，長樂宮在其東，未央宮在其西，武庫正直其墓。秦人諺曰：「力則任鄙，智則樗里。」
## 引據
*《史記·卷七十一·樗里子甘茂列傳·第十一》
分類:周列傳
陳軫

**陳軫**者，游說之士。與張儀俱事秦惠王，皆貴重，爭寵。張儀惡陳軫於秦王曰：「軫重幣輕使秦楚之閒，將為國交也。今楚不加善於秦而善軫者，軫自為厚而為王薄也。且軫欲去秦而之楚，王胡不聽乎？」王謂陳軫曰：「吾聞子欲去秦之楚，有之乎？」軫曰：「然。」王曰：「儀之言果信矣。」軫曰：「非獨儀知之也，行道之士盡知之矣。昔子胥忠於其君而天下爭以為臣，曾參孝於其親而天下願以為子。故賣仆妾不出閭巷而售者，良仆妾也；出婦嫁於鄉曲者，良婦也。今軫不忠其君，楚亦何以軫為忠乎？忠且見棄，軫不之楚何歸乎？」王以其言為然，遂善待之。

居秦期年，秦惠王終相張儀，而陳軫奔楚。楚未之重也，而使陳軫使於秦。過梁，欲見犀首。犀首謝弗見。軫曰：「吾為事來，公不見軫，軫將行，不得待異日。」犀首見之。陳軫曰：「公何好飲也？」犀首曰：「無事也。」曰：「吾請令公厭事可乎？」曰：「柰何？」曰：「田需約諸侯從親，楚王疑之，未信也。公謂於王曰：『臣與燕、趙之王有故，數使人來，曰：「無事何不相見」，願謁行於王。』王雖許公，公請毋多車，以車三十乘，可陳之於庭，明言之燕、趙。」燕、趙客聞之，馳車告其王，使人迎犀首。楚王聞之大怒，曰：「田需與寡人約，而犀首之燕、趙，是欺我也。」怒而不聽其事。齊聞犀首之北，使人以事委焉。犀首遂行，三國相事皆斷於犀首。軫遂至秦。

韓魏相攻，期年不解。秦惠王欲救之，問於左右。左右或曰救之便，或曰勿救便，惠王未能為之決。陳軫適至秦，惠王曰：「子去寡人之楚，亦思寡人不？」陳軫對曰：「王聞夫越人莊舄乎？」王曰：「不聞。」曰：「越人莊舄仕楚執珪，有頃而病。楚王曰：『舄故越之鄙細人也，今仕楚執珪，貴富矣，亦思越不？』中謝對曰：『凡人之思故，在其病也。彼思越則越聲，不思越則楚聲。』使人往聽之，猶尚越聲也。今臣雖棄逐之楚，豈能無秦聲哉！」惠王曰：「善。今韓魏相攻，期年不解，或謂寡人救之便，或曰勿救便，寡人不能決，願子為子主計之餘，為寡人計之。」陳軫對曰：「亦嘗有以夫卞莊子刺虎聞於王者乎？莊子欲刺虎，館豎子止之，曰：『兩虎方且食牛，食甘必爭，爭則必鬬，鬬則大者傷，小者死，從傷而刺之，一舉必有雙虎之名。』卞莊子以為然，立須之。有頃，兩虎果鬬，大者傷，小者死。莊子從傷者而刺之，一舉果有雙虎之功。今韓魏相攻，期年不解，是必大國傷，小國亡，從傷而伐之，一舉必有兩實。此猶莊子刺虎之類也。臣主與王何異也。」惠王曰：「善。」卒弗救。大國果傷，小國亡，秦興兵而伐，大剋之。此陳軫之計也。
## 引據
*《史記·卷七十·張儀列傳·第十》
分類:周列傳
甘茂

**甘茂**者，下蔡人也。事下蔡史舉先生，學百家之說。因張儀、樗里子而求見秦惠王。王見而說之，使將，而佐魏章略定漢中地。

惠王卒，武王立。張儀、魏章去，東之魏。蜀侯煇、相壯反，秦使甘茂定蜀。還，而以甘茂為左丞相，以樗里子為右丞相。

秦武王三年，謂甘茂曰：「寡人欲容車通三川，以窺周室，而寡人死不朽矣。」甘茂曰：「請之魏，約以伐韓，而令向壽輔行。」甘茂至，謂向壽曰：「子歸，言之於王曰『魏聽臣矣，然願王勿伐』。事成，盡以為子功。」向壽歸，以告王，王迎甘茂於息壤。甘茂至，王問其故。對曰：「宜陽，大縣也，上黨、南陽積之久矣。名曰縣，其實郡也。今王倍數險，行千里攻之，難。昔曾參之處費，魯人有與曾參同姓名者殺人，人告其母曰『曾參殺人』，其母織自若也。頃之，一人又告之曰『曾參殺人』，其母尚織自若也。頃又一人告之曰『曾參殺人』，其母投杼下機，踰墻而走。夫以曾參之賢與其母信之也，三人疑之，其母懼焉。今臣之賢不若曾參，王之信臣又不如曾參之母信曾參也，疑臣者非特三人，臣恐大王之投杼也。始張儀西并巴蜀之地，北開西河之外，南取上庸，天下不以多張子而以賢先王。魏文侯令樂羊將而攻中山，三年而拔之。樂羊返而論功，文侯示之謗書一篋。樂羊再拜稽首曰：『此非臣之功也，主君之力也。』今臣，羈旅之臣也。樗里子、公孫奭二人者挾韓而議之，王必聽之，是王欺魏王而臣受公仲侈之怨也。」王曰：「寡人不聽也，請與子盟。」卒使丞相甘茂將兵伐宜陽。五月而不拔，樗里子、公孫奭果爭之。武王召甘茂，欲罷兵。甘茂曰：「息壤在彼。」王曰：「有之。」因大悉起兵，使甘茂擊之。斬首六萬，遂拔宜陽。韓襄王使公仲侈入謝，與秦平。

武王竟至周，而卒於周。其弟立，為昭王。王母宣太后，楚女也。楚懷王怨前秦敗楚於丹陽而韓不救，乃以兵圍韓雍氏。韓使公仲侈告急於秦。秦昭王新立，太后楚人，不肯救。公仲因甘茂，茂為韓言於秦昭王曰：「公仲方有得秦救，故敢捍楚也。今雍氏圍，秦師不下殽，公仲且仰首而不朝，公叔且以國南合於楚。楚、韓為一，魏氏不敢不聽，然則伐秦之形成矣。不識坐而待伐孰與伐人之利？」秦王曰：「善。」乃下師於殽以救韓。楚兵去。

秦使向壽平宜陽，而使樗里子、甘茂伐魏皮氏。向壽者，宣太后外族也，而與昭王少相長，故任用。向壽如楚，楚聞秦之貴向壽，而厚事向壽。向壽為秦守宜陽，將以伐韓。韓公仲使蘇代謂向壽曰：「禽困覆車。公破韓，辱公仲，公仲收國復事秦，自以為必可以封。今公與楚解口地，封小令尹以杜陽。秦楚合，復攻韓，韓必亡。韓亡，公仲且躬率其私徒以閼於秦。願公孰慮之也。」向壽曰：「吾合秦楚非以當韓也，子為壽謁之公仲，曰秦韓之交可合也。」蘇代對曰：「願有謁於公。人曰貴其所以貴者貴。王之愛習公也，不如公孫奭；其智能公也，不如甘茂。今二人者皆不得親於秦事，而公獨與王主斷於國者何？彼有以失之也。公孫奭黨於韓，而甘茂黨於魏，故王不信也。今秦楚爭彊而公黨於楚，是與公孫奭、甘茂同道也，公何以異之？人皆言楚之善變也，而公必亡之，是自為責也。公不如與王謀其變也，善韓以備楚，如此則無患矣。韓氏必先以國從公孫奭而後委國於甘茂。韓，公之讎也。今公言善韓以備楚，是外舉不僻讎也。」向壽曰：「然，吾甚欲韓合。」對曰：「甘茂許公仲以武遂，反宜陽之民，今公徒收之，甚難。」向壽曰：「然則奈何？武遂終不可得也？」對曰：「公奚不以秦為韓求潁川於楚？此韓之寄地也。公求而得之，是令行於楚而以其地德韓也。公求而不得，是韓楚之怨不解而交走秦也。秦楚爭彊，而公徐過楚以收韓，此利於秦。」向壽曰：「柰何？」對曰：「此善事也。甘茂欲以魏取齊，公孫奭欲以韓取齊。今公取宜陽以為功，收楚韓以安之，而誅齊魏之罪，是以公孫奭、甘茂無事也。」

甘茂竟言秦昭王，以武遂復歸之韓。向壽、公孫奭爭之，不能得。向壽、公孫奭由此怨，讒甘茂。茂懼，輟伐魏蒲阪，亡去。樗里子與魏講，罷兵。

甘茂之亡秦奔齊，逢蘇代。代為齊使於秦。甘茂曰：「臣得罪於秦，懼而遯逃，無所容跡。臣聞貧人女與富人女會績，貧人女曰：『我無以買燭，而子之燭光幸有餘，子可分我餘光，無損子明而得一斯便焉。』今臣困而君方使秦而當路矣。茂之妻子在焉，願君以餘光振之。」蘇代許諾。遂致使於秦。已，因說秦王曰：「甘茂，非常士也。其居於秦，累世重矣。自殽塞及至鬼谷，其地形險易皆明知之。彼以齊約韓魏反以圖秦，非秦之利也。」秦王曰：「然則柰何？」蘇代曰：「王不若重其贄，厚其祿以迎之，使彼來則置之鬼谷，終身勿出。」秦王曰：「善。」即賜之上卿，以相印迎之於齊。甘茂不往。蘇代謂齊湣王曰：「夫甘茂，賢人也。今秦賜之上卿，以相印迎之。甘茂德王之賜，好為王臣，故辭而不往。今王何以禮之？」齊王曰：「善。」即位之上卿而處之。秦因復甘茂之家以市於齊。

齊使甘茂於楚，楚懷王新與秦合婚而驩。而秦聞甘茂在楚，使人謂楚王曰：「願送甘茂於秦。」楚王問於范蜎曰：「寡人欲置相於秦，孰可？」對曰：「臣不足以識之。」楚王曰：「寡人欲相甘茂，可乎？」對曰：「不可。夫史舉，下蔡之監門也，大不為事君，小不為家室，以茍賤不廉聞於世，甘茂事之順焉。故惠王之明，武王之察，張儀之辯，而甘茂事之，取十官而無罪。茂誠賢者也，然不可相於秦。夫秦之有賢相，非楚國之利也。且王前嘗用召滑於越，而內行章義之難，越國亂，故楚南塞厲門而郡江東。計王之功所以能如此者，越國亂而楚治也。今王知用諸越而忘用諸秦，臣以王為鉅過矣。然則王若欲置相於秦，則莫若向壽者可。夫向壽之於秦王，親也，少與之同衣，長與之同車，以聽事。王必相向壽於秦，則楚國之利也。」於是使使請秦相向壽於秦。秦卒相向壽。而甘茂竟不得復入秦，卒於魏。

甘茂有孫曰甘羅。
## 引據
*《史記·卷七十一·樗里子甘茂列傳·第十一》
分類:周列傳
甘羅

**甘羅**者，甘茂孫也。茂既死後，甘羅年十二，事秦相文信侯呂不韋。

秦王政使剛成君蔡澤於燕，三年而燕王喜使太子丹入質於秦。秦使張唐往相燕，欲與燕共伐趙以廣河閒之地。張唐謂文信侯曰：「臣嘗為秦昭王伐趙，趙怨臣，曰：『得唐者與百里之地。』今之燕必經趙，臣不可以行。」文信侯不快，未有以彊也。甘羅曰：「君侯何不快之甚也？」文信侯曰：「吾令剛成君蔡澤事燕三年，燕太子丹已入質矣，吾自請張卿相燕而不肯行。」甘羅曰：「臣請行之。」文信侯叱曰：「去！我身自請之而不肯，女焉能行之？」甘羅曰：「大項橐生七歲為孔子師。今臣生十二歲於茲矣，君其試臣，何遽叱乎？」於是甘羅見張卿曰：「卿之功孰與武安君？」卿曰：「武安君南挫彊楚，北威燕、趙，戰勝攻取，破城墮邑，不知其數，臣之功不如也。」甘羅曰：「應侯之用於秦也，孰與文信侯專？」張卿曰：「應侯不如文信侯專。」甘羅曰：「卿明知其不如文信侯專與？」曰：「知之。」甘羅曰：「應侯欲攻趙，武安君難之，去咸陽七里而立死於杜郵。今文信侯自請卿相燕而不肯行，臣不知卿所死處矣。」張唐曰：「請因孺子行。」令裝治行。

行有日，甘羅謂文信侯曰：「借臣車五乘，請為張唐先報趙。」文信侯乃入言之於秦王曰：「昔甘茂之孫甘羅，年少耳，然名家之子孫，諸侯皆聞之。今者張唐欲稱疾不肯行，甘羅說而行之。今願先報趙，請許遣之。」秦王召見，使甘羅於趙。趙王郊迎甘羅。甘羅說趙王曰：「王聞燕太子丹入質秦歟？」曰：「聞之。」曰：「聞張唐相燕歟？」曰：「聞之。」「燕太子丹入秦者，燕不欺秦也。張唐相燕者，秦不欺燕也。燕、秦不相欺者，伐趙，危矣。燕、秦不相欺無異故，欲攻趙而廣河閒。王不如齎臣五城以廣河閒，請歸燕太子，與彊趙攻弱燕。」趙王立自割五城以廣河閒。秦歸燕太子。趙攻燕，得上谷三十城，令秦有十一。

甘羅還報秦，乃封甘羅以為上卿，復以始甘茂田宅賜之。
## 引據
*《史記·卷七十一·樗里子甘茂列傳·第十一》
分類:秦列傳
穰侯

**穰侯魏冉**者，秦昭王母宣太后弟也。其先楚人，姓羋氏。

秦武王卒，無子，立其弟為昭王。昭王母故號為羋八子，及昭王即位，羋八子號為宣太后。宣太后非武王母。武王母號曰惠文后，先武王死。宣太后二弟：其異父長弟曰穰侯，姓魏氏，名冉；同父弟曰羋戎，為華陽君。而昭王同母弟曰高陵君、涇陽君。而魏冉最賢，自惠王、武王時任職用事。武王卒，諸弟爭立，唯魏冉力為能立昭王。昭王即位，以冉為將軍，衛咸陽。誅季君之亂，而逐武王后出之魏，昭王諸兄弟不善者皆滅之，威振秦國。昭王少，宣太后自治，任魏冉為政。

昭王七年，樗里子死，而使涇陽君質於齊。趙人樓緩來相秦，趙不利，乃使仇液之秦，請以魏冉為秦相。仇液將行，其客宋公謂液曰：「秦不聽公，樓緩必怨公。公不若謂樓緩曰『請為公毋急秦』。秦王見趙請相魏冉之不急，且不聽公。公言而事不成，以德樓子；事成，魏冉故德公矣。」於是仇液從之。而秦果免樓緩而魏冉相秦。

欲誅呂禮，禮出奔齊。昭王十四年，魏冉舉白起，使代向壽將而攻韓、魏，敗之伊闕，斬首二十四萬，虜魏將公孫喜。明年，又取楚之宛、葉。魏冉謝病免相，以客卿壽燭為相。其明年，燭免，復相冉，乃封魏冉於穰，復益封陶，號曰穰侯。

穰侯封四歲，為秦將攻魏。魏獻河東方四百里。拔魏之河內，取城大小六十餘。昭王十九年，秦稱西帝，齊稱東帝。月餘，呂禮來，而齊、秦各復歸帝為王。魏冉復相秦，六歲而免。免二歲，復相秦。四歲，而使白起拔楚之郢，秦置南郡。乃封白起為武安君。白起者，穰侯之所任舉也，相善。於是穰侯之富，富於王室。

昭王三十二年，穰侯為相國，將兵攻魏，走芒卯，入北宅，遂圍大梁。梁大夫須賈說穰侯曰：「臣聞魏之長吏謂魏王曰：『昔梁惠王伐趙，戰勝三梁，拔邯鄲；趙氏不割，而邯鄲復歸。齊人攻衛，拔故國，殺子良；衛人不割，而故地復反。衛、趙之所以國全兵勁而地不并於諸侯者，以其能忍難而重出地也。宋、中山數伐割地，而國隨以亡。臣以為衛、趙可法，而宋、中山可為戒也。秦，貪戾之國也，而毋親。蠶食魏氏，又盡晉國，戰勝暴子，割八縣，地未畢入，兵復出矣。夫秦何厭之有哉！今又走芒卯，入北宅，此非敢攻梁也，且劫王以求多割地。王必勿聽也。今王背楚、趙而講秦，楚、趙怒而去王，與王爭事秦，秦必受之。秦挾楚、趙之兵以復攻梁，則國求無亡不可得也。願王之必無講也。王若欲講，少割而有質；不然，必見欺。』此臣之所聞於魏也，願君［王］之以是慮事也。《周書》曰『惟命不于常』，此言幸之不可數也。夫戰勝暴子，割八縣，此非兵力之精也，又非計之工也，天幸為多矣。今又走芒卯，入北宅，以攻大梁，是以天幸自為常也。智者不然。臣聞魏氏悉其百縣勝甲以上戍大梁，臣以為不下三十萬。以三十萬之眾守梁七仞之城，臣以為湯、武復生，不易攻也。夫輕背楚、趙之兵，陵七仞之城，戰三十萬之眾，而志必舉之，臣以為自天地始分以至于今，未嘗有者也。攻而不拔，秦兵必罷，陶邑必亡，則前功必棄矣。今魏氏方疑，可以少割收也。願君逮楚、趙之兵未至於梁，亟以少割收魏。魏方疑而得以少割為利，必欲之，則君得所欲矣。楚、趙怒於魏之先己也，必爭事秦，從以此散，而君後擇焉。且君之得地豈必以兵哉！邦晉國，秦兵不攻，而魏必效絳安邑。又為陶開兩道，幾盡故宋，衛必效單父。秦兵可全，而君制之，何索而不得，何為而不成！願君熟慮之而無行危。」穰侯曰：「善。」乃罷梁圍。

明年，魏背秦，與齊從親。秦使穰侯伐魏，斬首四萬，走魏將暴鳶，得魏三縣。穰侯益封。

明年，穰侯與白起客卿胡陽復攻趙、韓、魏，破芒卯於華陽下，斬首十萬，取魏之卷、蔡陽、長社，趙氏觀津。且與趙觀津，益趙以兵，伐齊。齊襄王懼，使蘇代為齊陰遺穰侯書曰：「臣聞往來者言曰『秦將益趙甲四萬以伐齊』，臣竊必之敝邑之王曰『秦王明而熟於計，穰侯智而習於事，必不益趙甲四萬以伐齊』。是何也？夫三晉之相與也，秦之深讎也。百相背也，百相欺也，不為不信，不為無行。今破齊以肥趙。趙，秦之深讎，不利於秦。此一也。秦之謀者，必曰『破齊，獘晉、楚，而後制晉、楚之勝』。夫齊，罷國也，以天下攻齊，如以千鈞之弩決潰癕也，必死，安能獘晉、楚？此二也。秦少出兵，則晉、楚不信也；多出兵，則晉、楚為制於秦。齊恐，不走秦，必走晉、楚。此三也。秦割齊以啖晉、楚，晉、楚案之以兵，秦反受敵。此四也。是晉、楚以秦謀齊，以齊謀秦也，何晉、楚之智而秦、齊之愚？此五也。故得安邑以善事之，亦必無患矣。秦有安邑，韓氏必無上黨矣。取天下之腸胃，與出兵而懼其不反也，孰利？臣故曰秦王明而熟於計，穰侯智而習於事，必不益趙甲四萬以代齊矣。」於是穰侯不行，引兵而歸。

昭王三十六年，相國穰侯言客卿竈，欲伐齊取剛、壽，以廣其陶邑。於是魏人范雎自謂張祿先生，譏穰侯之伐齊，乃越三晉以攻齊也，以此時奸說秦昭王。昭王於是用范睢。范睢言宣太后專制，穰侯擅權於諸侯，涇陽君、高陵君之屬太侈，富於王室。於是秦昭王悟，乃免相國，令涇陽之屬皆出關，就封邑。穰侯出關，輜車千乘有餘。穰侯卒於陶，而因葬焉。秦復收陶為郡。
## 引據
*《史記·卷七十二·穰侯列傳·第十二》
分類:周列傳
白起

**白起**者，郿人也。善用兵，事秦昭王。昭王十三年，而白起為左庶長，將而擊韓之新城。是歲，穰侯相秦，舉任鄙以為漢中守。其明年，白起為左更，攻韓、魏於伊闕，斬首二十四萬，又虜其將公孫喜，拔五城。起遷為國尉。涉河取韓安邑以東，到乾河。明年，白起為大良造。攻魏，拔之，取城小大六十一。明年，起與客卿錯攻垣城，拔之。後五年，白起攻趙，拔光狼城。後七年，白起攻楚，拔鄢、鄧五城。其明年，攻楚，拔郢，燒夷陵，遂東至竟陵。楚王亡去郢，東走徙陳。秦以郢為南郡。白起遷為武安君。武安君因取楚，定巫、黔中郡。昭王三十四年，白起攻魏，拔華陽，走芒卯，而虜三晉將，斬首十三萬。與趙將賈偃戰，沈其卒二萬人於河中。昭王四十三年，白起攻韓陘城，拔五城，斬首五萬。四十四年，白起攻南陽太行道，絕之。

四十五年，伐韓之野王。野王降秦，上黨道絕。其守馮亭與民謀曰：「鄭道已絕，韓必不可得為民。秦兵日進，韓不能應，不如以上黨歸趙。趙若受我，秦怒，必攻趙。趙被兵，必親韓。韓趙為一，則可以當秦。」因使人報趙。趙孝成王與平陽君、平原君計之。平陽君曰：「不如勿受。受之，禍大於所得。」平原君曰：「無故得一郡，受之便。」趙受之，因封馮亭為華陽君。

四十六年，秦攻韓緱氏、藺，拔之。

四十七年，秦使左庶長王龁攻韓，取上黨。上黨民走趙。趙軍長平，以按據上黨民。四月，龁因攻趙。趙使廉頗將。趙軍士卒犯秦斥兵，秦斥兵斬趙裨將茄。六月，陷趙軍，取二鄣四尉。七月，趙軍筑壘壁而守之。秦又攻其壘，取二尉，敗其陣，奪西壘壁。廉頗堅壁以待秦，秦數挑戰，趙兵不出。趙王數以為讓。而秦相應侯又使人行千金於趙為反閒，曰：「秦之所惡，獨畏馬服子趙括將耳，廉頗易與，且降矣。」趙王既怒廉頗軍多失亡，軍數敗，又反堅壁不敢戰，而又聞秦反閒之言，因使趙括代廉頗將以擊秦。秦聞馬服子將，乃陰使武安君白起為上將軍。而王龁為尉裨將，令軍中有敢泄武安君將者斬。趙括至，則出兵擊秦軍。秦軍詳敗而走，張二奇兵以劫之。趙軍逐勝，追造秦壁。壁堅拒不得入，而秦奇兵二萬五千人絕趙軍後，又一軍五千騎絕趙壁閒，趙軍分而為二，糧道絕。而秦出輕兵擊之。趙戰不利，因筑壁堅守，以待救至。秦王聞趙食道絕，王自之河內，賜民爵各一級，發年十五以上悉詣長平，遮絕趙救及糧食。

至九月，趙卒不得食四十六日，皆內陰相殺食。來攻秦壘，欲出。為四隊，四五復之，不能出。其將軍趙括出銳卒自搏戰，秦軍射殺趙括。括軍敗，卒四十萬人降武安君。武安君計曰：「前秦已拔上黨，上黨民不樂為秦而歸趙。趙卒反覆。非盡殺之，恐為亂。」乃挾詐而盡阬殺之，遺其小者二百四十人歸趙。前後斬首虜四十五萬人。趙人大震。

四十八年十月，秦復定上黨郡。秦分軍為二：王龁攻皮牢，拔之；司馬梗定太原。韓、趙恐，使蘇代厚幣說秦相應侯曰：「武安君禽馬服子乎？」曰：「然。」又曰：「即圍邯鄲乎？」曰：「然。」「趙亡則秦王王矣，武安君為三公。武安君所為秦戰勝攻取者七十餘城，南定鄢、郢、漢中，北禽趙括之軍，雖周、召、呂望之功不益於此矣。今趙亡，秦王王，則武安君必為三公，君能為之下乎？雖無欲為之下，固不得已矣。秦嘗攻韓，圍邢丘，困上黨，上黨之民皆反為趙，天下不樂為秦民之日久矣。今亡趙，北地入燕，東地入齊，南地入韓、魏，則君之所得民亡幾何人。故不如因而割之，無以為武安君功也。」於是應侯言於秦王曰：「秦兵勞，請許韓、趙之割地以和，且休士卒。」王聽之，割韓垣雍、趙六城以和。正月，皆罷兵。武安君聞之，由是與應侯有隙。

其九月，秦復發兵，使五大夫王陵攻趙邯鄲。是時武安君病，不任行。四十九年正月，陵攻邯鄲，少利，秦益發兵佐陵。陵兵亡五校。武安君病愈，秦王欲使武安君代陵將。武安君言曰：「邯鄲實未易攻也。且諸侯救日至，彼諸侯怨秦之日久矣。今秦雖破長平軍，而秦卒死者過半，國內空。遠絕河山而爭人國都，趙應其內，諸侯攻其外，破秦軍必矣。不可。」秦王自命，不行；乃使應侯請之，武安君終辭不肯行，遂稱病。

秦王使王龁代陵將，八九月圍邯鄲，不能拔。楚使春申君及魏公子將兵數十萬攻秦軍，秦軍多失亡。武安君言曰：「秦不聽臣計，今如何矣！」秦王聞之，怒，彊起武安君，武安君遂稱病甐。應侯請之，不起。於是免武安君為士伍，遷之陰密。武安君病，未能行。居三月，諸侯攻秦軍急，秦軍數卻，使者日至。秦王乃使人遣白起，不得留咸陽中。武安君既行，出咸陽西門十里，至杜郵。秦昭王與應侯群臣議曰：「白起之遷，其意尚怏怏不服，有餘言。」秦王乃使使者賜之劍，自裁。武安君引劍將自剄，曰：「我何罪于天而至此哉？」良久，曰：「我固當死。長平之戰，趙卒降者數十萬人，我詐而盡阬之，是足以死。」遂自殺。武安君之死也，以秦昭王五十年十一月。死而非其罪，秦人憐之，鄉邑皆祭祀焉。
## 引據
*《史記·卷七十三·白起王翦列傳·第十三》
分類:周列傳
王離 (秦)

**王離**，秦將王翦之孫、王賁之子，秦時名將。封**武城侯**，繼其父為上將軍，率兵戍邊備胡。

## 傳
### 議德掌兵
始皇二十八年，秦王並天下，立帝號，號始皇帝。秦始皇欲撫東民，遂東幸琅邪，時離與父皆從之，與丞相王綰、卿士李斯等於海上議始皇之功。

三十七年，始皇崩於道，丞相李斯、中車府令趙高與始皇少子胡亥相謀，詐為受始皇詔，立胡亥，號二世，並賜皇長子扶蘇及蒙恬死，以兵屬裨將王離。

### 兵敗被俘
二世元年，以秦為政暴虐昏暗，致陳勝、吳廣舉兵。

三年，秦二世使王離與章邯等擊趙，圍趙王及張耳钜鹿城。或曰：「王離，秦之名將也。今將强秦之兵，攻新造之趙，舉之必矣。」客曰：「非也。夫為將三世者必敗。必敗者何也？必其所殺伐多矣，其後受其不祥。今王離已三世將矣。」

尋，楚上將軍項羽兵五萬救钜鹿，大破秦軍四十萬，章邯降，虜王離。其後無載，疑為霸王所誅。

## 宗族
*祖：王翦，秦兵家。王翦少而好兵法，事始皇以征伐。其與白起、李牧、廉頗並為戰國之四名將。與其子王賁輔始皇並六國，除韓外，其餘五國並為翦父子所滅
**父：王賁，秦時名將，與其父同為秦滅六國之主將。舉兵擊楚，大破楚軍。還擊魏，魏王降，以魏為郡縣。後率軍與李信攻燕遼東，滅燕，攻代，虜代王嘉，滅趙。遂引兵南下滅齊。秦乃並六國

## 引據
*《史記·卷六·秦始皇本紀第六》
*《史記·卷七十三·白起王翦列傳第十三》
*《資治通鑒·卷七》

## 注


分類:秦列傳
金楚糕

縮圖|金楚糕
**金楚糕**，甜食，產於沖繩。以豚脂、砂糖雜於小麥粉，烙之，遂成。

至所從來，諸說並存。中國南部有同類者，名曰桃酥。以豬油、砂糖雜於小麥粉，蒸之，若加須底羅然。乃有自華之說。或云琉球氣候相適，食材相宜，遂獨創之。此琉球獨創之說。或云此葡萄牙東漸之物也，蓋自絲路而来。今金楚糕亦沖繩之揭。

又散見**珍楚糕**之名。

## 引據


分類:小食
公曆十一月十一日

**十一月十一日**者，公曆之三百十五日也（閏年之三百十六日），距歲暮餘五十日。

## 大事
* 一五七二年：第谷·布拉赫，丹麥人，見一星，名之「第谷新星」。

## 生
* 一零五零年：亨利四世，薩利安第三王、羅馬皇帝、德意志巴伐利亞公爵。（一一零六年薨）

## 歿
* 一九三七年：唐惠洽，中華民國國民革命軍將領。

## 節日
* 箸之日
* 聖馬丁節
** 英國、澳洲、加拿大：國殤紀念日
** 法國、新西蘭、大英國協：停戰日
** 馬爾他、南非：罌粟日
** 美國：退伍軍人節
** 日本：國民哀悼日
** 波蘭：獨立日
** 法國：第一次世界大戰停戰紀念日
** 比利時：第一次世界大戰停戰紀念日
* 中華民國：孿生日、百姓健走日、地政節、工業節
* 中華人民共和國：光棍節、雙十一購物節
* 日本百奇百力滋日
* 韓國情人節
公曆十一月十二日

**十一月十二日**者，公曆之三百十六日也（閏年之三百十七日），距歲暮餘卌九日。

## 大事
* 七二五年：一行，僧也。同梁令瓚，二人皆唐人，知天文，研漕渾天儀有成。

## 生
* 一五二八年：戚繼光，明人，抗倭將領，知軍法。（一五八八年卒）

## 歿
* 六零七年：博義三世，教宗。

## 節日
* 中華民國：國父誕辰紀念日、醫師節、中華文化復興節
* 天下肺癆日